Radio M – Hit Radio › Općina Novi Grad: U nedjelju biciklijada “Vozim za nekoga sa autizmom”\nOpćina Novi Grad: U nedjelju biciklijada “Vozim za nekoga sa autizmom”\nPosted on May 25, 2019 at 3:46 pm\nU nedjelju 26.05.2019. godine, Općina Novi Grad Sarajevo zajedno sa EDUS-om i sa sarajevskim biciklističkim klubovima koji su u koordinaciji sa Igorom Isanovićem, organizuje lijepu, humanu priču – rekreativnu biciklijadu, pod motom „Vozim za nekoga sa autizmom“.\nStart biciklijade je u 11.30 sati kod RTV doma i vozi se biciklističkom stazom do Centra „Safet Zajko“.\nUčešće u biciklijadi, a i druženju koje će uslijediti u Centru „Safet Zajko“ će uzeti i nekadašnji kapiten košarkaške reprezentacije Bosne i Hercegovine, te predsjednik Košarkaškog saveza BiH Mirza Teletović sa porodicom, fudbaleri FK Sarajevo i FK Željezničar, te drugi brojni članovi sportskih klubova i udruženja sa prostora Novog Grada.\nNakon promotivne biciklijade garantujemo zabavan dan za sve one koji dođu u Centar „Safet Zajko“, bilo da je to kroz neki od sadržaja koje nudi ovaj jedinstveni park, druženje za našim poznatim sportistima ili kroz nastup Latifa Močevića i maskotu Mravko Travko.\nPozivamo sve građane, da zajedno sa nama kreiraju nezaboravne trenutke protkane zdravim aktivnostima i prijatnim okruženjem, kao i dobrom zabavom i humanošću.\nPRESS služba Općine Novi Grad Sarajevo


Predsjedništvo bez Dodika zadužilo Ministarstvo sigurnosti da bude na raspolaganju za gašenje požara | Trend Radio Velika Kladuša\nPredsjedništvo Bosne i Hercegovine je danas održalo 143. vanrednu sjednicu kojoj su prisustvovali predsjedavajući Predsjedništva BiH Željko Komšić i član Predsjedništva BiH Šefik Džaferović.\nTrenutno je situacija kritična u Hercegovini, pogotovo na Čvrsnici gdje je je ugrožen endemski biljni svijet.\nMinistarstvu sigurnosti BiH je Predsjedništvo preporučilo da se konsultuje sa Evroatlantskim koordinacionim centrom za odgovor na katastrofe (Euro-Atlantic Disaster Response Coordination Centre – EADRCC).\nO preduzetim aktivnostima Ministarstvo sigurnosti BiH će izvještavati Predsjedništvo Bosne i Hercegovine svakih sedam dana.\nBez obzira na ovakve odluke, helikopteri Oružanih snaga BiH i dalje ne mogu biti korišteni s obzirom na to da Milorad Dodik ne želi dati saglasnost. Zbog toga je pokrenuta i krivična prijava protiv njega.


Nacionalna garda u Njujorku (Foto: AP)\nSjedinjene Države mogu postati svetski epicentar zaraze koronavirusom, objavila je Svetska zdravstvena organizacija, dok se u Britaniji zabranjuje građanima da napuštaju domove sem preke potrebe, a u Tokiju su odložene Olimpijske igre za narednu godinu.\nKineska provincija Hubei, gde je prvi put otkriven virus, medjutim, ima nameru da ukine zabranu putovanja za ljude u regonu, jer im se čini da epidemija jenjava.\nU ekonomskom smislu, poslovne aktivnosti u martu su u rekordnom padu od Australije, preko Japana do Zapadne Evrope, dok će SAD objaviti podatak tokom dana.\n"Koronavirus je veliki šok, isti kao prirodna katastrofa u velikim razmerama", kažu analitičari Blekrok instituta za investicije.\nPortparolka Svetske zdravstvene organizacije Margaret Haris rekla da u SAD dolazi do "velikog ubrzanja" zaraze koronavirusom, što potencijalno znači da Amerika može biti novi epicentar.\nBritanija uvela rigorozne mere\nU svetu je do sada zaraženo preko 377 hiljada ljudi u 194 države i teritorije, prema podacima Rojtersa, a preko 16 500 smrti je povezano sa komplikacijama usled virusa. Italija ima najvišu smrtnost, a veruje se da Veliku Britaniju deli dve nedelje do situacije kakva je zabeležena u Italiji.\nPrazne kancelarije u poslovnom centru Londona (Foto: Rojters)\nBritanski premijer Boris Džonson naredio je svim građanima da ostanu kod kuće i da mogu da izlaze samo da obave najneophodnije poslove. Sa druge strane, nije uveo potpune zabrane kao druge evropske zemlje, ali je suočen sa time da zdravstveni sistem zemlje može da bude preopterećen.\nItalija: Sumnja da je broj zaraženih deset puta veći\nU Italiji je u ponedeljak 602 ljudi preminulo od koronavirusa, čime se broj žrtava povećao na 6.820. Agencija koja skuplja podatke o obolelima zvanično je saopštila da se boji da je broj obolelih deset puta veći nego što je registrovano. Za sada je preko 69 000 ljudi obolelo od koronavirusa u ovoj evropskoj zemlji.\nDo utorka se izlečilo 8.326 osoba, u ponedeljak je taj broj bio 7.432. Ipak testiraju se samo oni koji traže lekarsku pomoć, pa se pretpostavlja da hiljade obolelih nije registrovano.\nGradonačelnik Bergama, najgore pogođenog gradića u Lombardiji, kaže da se broj žrtava u poslednja dva dana smanjio.\n"Oprezan sam jer ne želim da se samozavaravam, ali nadam se da su dve nedelje rigoroznih mera dale rezultate", kaže gradonačelnik Đorđo Gori.


Sintetičko kočiono ulje visokih performansi za hidraulične kočione sisteme i kontrole snage automobila. Rezultat inovativne formule koja je nastala kroz proučavanje kočnica automobila koji su izloženi ekstremnim uslovima kao što su, na primer, sportska takmičenja. garantuje vrlo visoku tačku ključanja (+300C) i nisku tačku mržnjenja (do -200C) nakon testa higroskopnosti.\nTutela Star 325 je specijalna mast kod visokih pritisaka za CV spojeve izložene visokim temperaturama. Kompatibilna je sa elastomerima i obezbeduje visoku tačku kapanja.


PROTEST "ŽUTIH PRSLUKA" STIGAO DO JERUSALIMA: Prvi protest u zemlji inspirisan demonstracijama u Francuskoj! • HAPPYTV.RS\nIzraelska policija uhapsila je 10 učesnika protesta zbog povećanja cena, a kako prenosi "Džeruzalem post", to je prvi protest u toj zemlji inspirisan demonstracijama "žutih prsluka" u Francuskoj i drugim evropskim gradovima.\nOrganizatori protesta pozvali su javnost da se masovno odazove protestima zbog povećanja cena struje, vode, prehrambenih proizvoda, kao i da se suprotstave politici monopola.\nIzraelska policija ranije je upozorila demonstrante da neće tolerisati nerede ili nasilje, a uhapsila je 10 osoba zbog, kako je navela, izuzetno neprihvatljivog ponašanja, napada na policijske službenike i odbijanja da slušaju policijske naredbe.\nUčesnici protesta izneli su svoje zahteve za hitnu akciju Vlade i smanjenje cene gasa 60 do 70 odsto, implementaciju preporuka za reformu prehrambene industrije i sprovodenje reformi za povećanje konkurencije u svim oblastima tržišta.\nU nadi da će postići uspeh sličan onom u Francuskoj da mobilišu mase kao što se desilo 2011. godine u socijalnim protestima, oko 600 demonstranata u žutim prslucima je blokiralo jednu raskrsnicu i nekoliko puteva, optužujuci premijera Benjamina Netanjahua da potkrada narod.


Britanski šef diplomatije: Možemo da pariramo najjačima - 02.01.2019, Sputnik Srbija\nBritanski šef diplomatije: Možemo da pariramo najjačima\nVelika Britanija i dalje može da parira jačim zemljama na globalnom nivou, čak i nakon što napusti Evropsku uniju, izjavio je britanski ministar spoljnih poslova... 02.01.2019, Sputnik Srbija\nvesti, svet, velika britanija, džeremi hant\n© AFP 2021 / JUSTIN TALLISMinistar spoljnih poslova Velike Britanije Džeremi Hant\nVelika Britanija i dalje može da parira jačim zemljama na globalnom nivou, čak i nakon što napusti Evropsku uniju, izjavio je britanski ministar spoljnih poslova Džeremi Hant.\n29 Decembar 2018, 20:35\nOn je tokom posete Singapuru naglasio da Velika Britanija, iako nije velesila niti deo carstva, i dalje ima ekonomsku snagu i diplomatske veze potrebne za igranje važne uloge u svetskim pitanjima. Hant je rekao da snagu Britanije ne treba preceniti, ali ni potceniti, prenosi Srna.\n„Nismo velesila niti imamo carstvo, ali smo peta najveća ekonomija na svetu, druga članica NATO-a kada se radi o budžetu, treća zemlja po budžetu za međunarodnu pomoć, jedan od dva najveća finansijska centra, sa vrlo efikasnim obaveštajnim službama i diplomatskom mrežom svetske klase, uključujući stalno članstvo u Savetu bezbednosti UN“, istakao je Hant.\nBritanski ministar napomenuo je da će Velika Britanija nakon „bregzita“ ostati uticajan globalni igrač, nezavisno od EU, ali je upozorio da bi neuspeh postizanja sporazuma Londona i Brisela prouzrokovao smetnje koje bi potrajale neko vrijeme, javio je AFP.\nOn je dodao da bi Britanija nakon „bregzita“ mogla da se ugleda na ekonomski model Singapura, naročito kada se radi o dugoročnom ulaganju u obrazovanje, infrastrukturu i jačanje trgovinskih veza u svetu.


Put ka Parizu počinje u avgustu u Moskvi - Sportske vesti - Savremenisport.com\nNaslovna :: Sportske vesti ::\tPut ka Parizu počinje u avgustu u Moskvi\nKvalifikacioni ciklus za streljački turnir na Olimpijskim igrama u Parizu 2024. će za evropske takmičare početi u avgustu sledeće godine.\nEvropska streljačka konfederacija (ESK) je saopštila da će odlukom Svetske streljačke federacije (ISSF) na prvenstvima Starog kontinenta biti podeljeno ukupno 60 kvota.\nPrve ulaznice za OI u Parizu deliće se na Evropskom prvenstvu u disciplinama malokalibarskim oružjem i u gađanju glinenih golubova, koje će biti održano u Moskvskom regionu od 15. do 30. avgusta 2022. Osvajači zlatnih i srebrnih medalja na EP će „izvaditi vize“ za Pariz, jer u svakoj od osam olimpijskih disciplina biće podeljene po dve kvote: malokalibarska puška trostav (muškarci i žene), MK sport pištolj (žene), MK pištolj brza paljba (muškarci), gađanje glinenih golubova trap (muškarci i žene) i gađanje glinenih golubova skit (muškarci i žene).\nTokom 2022. reprezentativci Streljačkog saveza Srbije će šansu da izbore učešće na OI imati i na Svetskom prvenstvu vazdušnim i malokalibarskim oružjem u Kairu (12 – 25.oktobar). Na SP u Egiptu na raspolaganju će biti po četiri olimpijske vize u svakoj pojedinačnoj disciplini – vazdušni pištolj (muškarci i žene), vazdušna puška (muškarci i žene), malokalibarska puška trostav (muškarci i žene), MK sport pištolj (žene), MK pištolj brza paljba (muškarci).\nTreće kvalifikaciono takmičenje u 2022. je SP u gađanju glinenih golubova u Osijeku (po četiri kvote po disciplini).\nOčekuje se da će Svetska streljačka federacija uskoro objaviti informaciju o celom kvalifikacionom ciklusu. Ono što je za sada poznato je da će po četiri olimpijske ulaznice u svakoj pojedinačnoj disciplini biti dodeljene i na Svetskom prvenstvu u svim disciplinama, čiji je domaćin Moskva 2023. godine.\nUkupan broj kvota za olimpijski streljački turnir je 340, nešto manji nego za OI u Tokiju, kada je broj učesnika bio ograničen na 360.\nDatum: 23.11.2021. Autor: Streljački savez Srbije\n+ Uskoro počinje prodaja ulaznica za n...\n+ Odigrane prve dve utakmice 11. kola A...\n+ Radnički do trijumfa u završnici meča\n+ Odigrano 6. kolo 13. futsal sezone u...\n+ Crna Gora završila učešće na Svje...


SpaceX priznao da je Crew Dragon kapsula ekplodirala u incidentu - Auto Republika\nGotovo tri nedelje nakon izveštaja da je Crew Dragon svemirska letelica uništena u incidentu tokom testiranja, SpaceX je zvanično potvrdio informaciju.\nGovoreći na pres konferenciji u sedištu kompanije, potpredsednik sektora SpaceX-a za proizvodnju i pouzdanost leta, Hans Kenigsman, rekao je da je kapsula uništena tokom testiranja Super Draco potiskivača, o čemu smo već pisali i objavili video.\n„Aktivirali smo ih u dva navrata po pet sekundi i sve je bilo veoma dobro“, rekao je zvaničnik. „Zatim, neposredno pre nego što smo želeli da aktiviramo Super Draco potiskivače, došlo je do anomalije i letelica je uništena.“\nU Crew Dragon kapsuli, osam Super Draco motora funkcionišu kao sistem za spasavanje u slučaju da je misija s posadom ugrožena tokom leta, razdvajajući kapsulu od rakete.\nIstraga je i dalje u toku, a Kenigsman je sugerisao da se „anomalija“ desila tokom aktiviranja potiskivača.\nUbrzo nakon incidenta, pojavio se video klip u kojem se vidi eksplozija kapsule, međutim, s obzirom na kvalitet snimka sumnjalo se u autentičnost. Međutim, to se promenilo ove nedelje, kada su isplivale na površinu nove informacije i priznanje SpaceX-a da je snimak verodostojan.\ntags: dragon crew SpaceX super draco svemir\nprevious Ford Mustang Shelby GT-S za iznajmljivanje\nnext Šef FCA: Spremni smo za partnerstva


Art magazin - Dragan Ilić na Ars elektronici u Lincu\nUmetnik Dragan Ilić učestvuje na festivalu Ars elektronika u Lincu (Austrija) projektom "Roboaction(s) A1K1" koji predstavlja post-medijsku umetničku praksu u okviru koje kombinuje crtež, pokret, zvuk i video, a podrazumeva desetominutni performans/gestualnu akciju sa visoko-tehnološkim robotom Kuka K210+DI. Ilić će izvoditi performans od 8. do 12. septembra 2016.\nRad sa robotom omogućava telu umetnika da se rotira brzinom od dva do tri metra u sekundi, postižući dramatiku izraza i raznovrsnost pokreta duž vertikalne i horizontalne ose. Korišćenjem specijalno konstruisane naprave, koja je sastavljena od nizova olovaka ili četki, Ilić izvodi dinamične, monumentalne crteže na papiru (ili platnu). To mu ujedno omogućava da pravi tonske i video zapise svojih umetničkih akcija, koje predstavljaju sredstva njegove umetničke postprodukcije.\nIlićev performans idejno je zasnovan na futurističkoj zamisli o postizanju interakcije tela i mašine, stvaranju multifunkcionalne mobilnosti i ostvarivanju hibridnog tela, odnosno androida. Ilićeva umetnička akcija zasnovana je na njegovom višedecenijskom interesovanju za kretanje elementarnih čestica i njihovu mehaničku i magnetnu rotaciju.\nIlić će izvoditi performans "Roboaction(s) A1 K1" od 8. do 12. septembra u nekoliko navrata svakog dana u prostoru Postcity, u okviru glavne izložbe "Alhemičari našeg vremena" koja predstavlja 144 umetnička projekta više od 230 umetnika iz celog sveta.\n"Roboaction(s) A1 K1" beogradsko-njujorškog umetnika Dragana Ilića nastavak je višegodišnjeg razvojnog projekta RoboActions, koji svedoči o simbiozi čoveka i tehnologije.\nFestival Ars elektronika obuhvata više od 500 umetničkih dogadjaja uokvirenih temom "Radikalni atomi – alhemičari našeg vremena", u kojima će učestvovati mnogobrojni umetnici, naučnici, dizajneri i inženjeri, čije hibridne metodologije rada pomeraju granice umetnosti i nauke, dovodeći do novih zaključaka i otvarajući nove perspektive.\nNakon prošlogodišnjeg izdanja Ars elektronike, prostor Postcity ubrzo je pretvoren u tranzitni kamp za više od 50.000 izbeglica, a u znak sećanja na njih, organizatori su ove godine pripremili isti broj cvetova koje posetioci mogu da kupe i daju tako donaciju za lokalnu zajednicu Über den Tellerrand.


Partizan Crvena Zvezda, najnovije vesti - Naslovi.net\nZvezdaš i partizanovac potpisali ekskluzivni ugovor: Dejan Stanković kupuje luksuznu nekretninu od Nikole Pekovića\nDejan Stanković, proslavljeni srpski fudbaler odlučio je da kupi luksuzni stan na Zlatiboru, i to u ekskluzivnom kompleksu u samom srcu ove planine. "Druga kuća" trenera Crvene Zvezde, biće stan u novom kompleksu Balkan Square, koji u strogom centru… »\nZvezdaš i partizanovac potpisali ekskluzivni ugovor\nDejan Stanković kupuje luksuznu nekretninu od Nikole Peković. Dejan Stanković, proslavljeni srpski fudbaler odlučio je da kupi luksuzni stan na Zlatiboru, i to u ekskluzivnom kompleksu u samom srcu ove planine. "Druga kuća" trenera Crvene Zvezde… »\nDejan Stanković kupuje luksuznu nekretninu od Nikole Pekovića\nZvezdaš i Partizanovac potpisali ekskluzivni ugovor. Dejan Stanković, proslavljeni srpski fudbaler odlučio je da kupi luksuzni stan na Zlatiboru, i to u ekskluzivnom kompleksu u samom srcu ove planine. "Druga kuća" trenera Crvene Zvezde, biće stan u… »\nIgor Milanović zvanično preuzeo Olimpijakos\nOno što je bilo najavljeno sredinom prošlog meseca, danas je dobilo na zvaničnoj potvrdi. Igor Milanović vodiće Olimpijakos u narendoj sezoni i pokušaće da tim, čijja je prva vedeta Filip Filipović, odvede do same završnice Lige šampiona… »\nVreme je za novi transfer dan... 23.00 - Dragi čitaoci, bilo bi to sve za večeras. Sutra nas očekuju nova uzbuđenja na fudbalskoj pijaci, zato budite uz nas. Laku noć! 22.22 - Falćineli u drugoj ligi Nekadašnji napadač Crvene zvezde Dijego… »\nNexus iznenadio Partizan, Diamant ponovo prvi\nDiamant Esports se vratio na čelo Esports Balkan Lige nakon samo jednog kola, iskoristivši veliki kiks Crvene zvezde. Partizan izgubio meč na način koji će se dugo prepričavati. Deveto kolo EBL-a je bez dileme jedno od najuzbudljivih u aktuelnoj… »\nKako namiriti dugove sportskih klubova\nOtkrivanjem podataka da naši najtrofejniji sportski klubovi (Crvena zvezda i Partizan) duguju državi, koja ih pomaže kad god treba, velike pare na ime poreza, ukazuje da u našoj administraciji ima puno slabosti. Jedno je sigurno da klubovi nisu jedini… »\nOzbiljno pojačanje bi mogao da bude! Partizan se nakon dugo godina vratio u sam krem Evropske košarke. Naredne sezone će igrati Evroligu predvođen Željkom Obradovićem, pa se očekuje da tim bude sastavljen na najbolji mogući način, uz neka zvučna… »\nU crno-belom je ostavio dobar trag. Bivši košarkaš Partizana Džok Lendejl, po drugi put u kratkom vremenskom periodu dobio je novi klub u NBA ligi. On je proteklu sezonu proveo u San Antoniju, koji je očigledno procenio da im više nije potreban, pa… »\nZvezda ima vredniji tim od partizana i Vojvodine zajedno: Crveno-beli ubedljivo na prvom mestu – dobro su kotirani i na…\nDeluje da je ovo i očekivano. Srpski klubovi su proteklih godina imali uspeha u Evropi, što nam je u sezoni 2023/24 donelo direktno mesto u Ligi šampiona. Prednjačila je Crvena zvezda, zatim Partizan, dok su bitne pobede ostvarivali i drugi srpski… »


Potpisan protokol između opštine Čajetina, javnih preduzeća i katastra radi uspostavljanje “Jedinstvenog šaltera za građevinske postupke“\nOpština Čajetina, Regionalna razvojna agencija „Zlatibor“ i OPTIMUS-Centar za dobro upravljanje su u oktobru započeli saradnju na projektu „Brže i lakše do građevinske dozvole“ u cilju transparentnog i kvalitetnog sprovođenja postupaka iz oblasti izgradnje. Projekat se realizuje u okviru Programa „Razvoj privatnog sektora u Jugozapadnoj Srbiji“ (PDS) koji finansira Švajcarska agencija za razvoj i saradnju (SDC).\nProtokol o saradnji između opštine Čajetina, Republičkog geodetskog zavoda i javnih preduzeća- Vodovod, Telekom Srbija, Elektro Srbija je potpisan 26. novembra 2014. godine. Potpisivanjem protokola o saradnji, strane potpisnice se obavezuju da zajednički rade na unapređenju međusobne komunikacije, koordinacije rada i razmene dokumentacije. Na ovaj način će se obezbediti veća efikasnost i kvalitet rada uprave opštine Čajetina, a krajnji korisnici će biti zadovoljni jer će se na ovaj način ubrzati i pojednostaviti procedure i smanjiti troškovi.\nPredsednik opštine Čajetina, gospodin Milan Stamatović je napomenuo: „Ovaj projekat ima za cilj što lakše dobijanje građevinske dozvole. Potencijalnim investitorima se omogućava da na jedom mestu dobiju sve informacije bez gubljenja vremena i lutanja od institucije do institucije. Sada ćemo svi biti umreženi i bilo kojoj instituciji da se obratite dobićete odgovarajuće informacije.“\nDirektor RRA Zlatibor, gospodin Slavko Lukić je ovom prilikom istakao: „Opština Čajetina je već imala efikasne procedure za izdavanje građevinskih dozvola. Ovaj projekat je nadogradnja dobrih procedura da one budu još brže, efikasnije i jednostavnije za rad. Zakonska regulativa nije bila usaglašena, komunikacija sa republičkim institucijama je imala niz problema, a softver koji nudi OPTIMUS je najbolji softver koji ide u susret novom zakonu. Sa pozicije agencije, cilj je da se poveća zapošljavanje u turizmu i da se povećaju prihodi preduzeća i domaćinstava. Opština Čajetina zapošljava veliki broj ljudi iz celog regiona jer postoji velika potražnja za profilima ugostiteljske struke. Nama je cilj da se i ostale opštine ugledaju na opštinu Čajetina i na taj odnos koji mi gradimo prema investitorima i građanima.“\nDirektorka OPTIMUSA, gospođa Slađana Karavdić Kočević je izjavila: „Partnerski odnos između opštine Čajetina, RRA Zlatibor i OPTIMUS-a je od velikog značaja jer će se ovom saradnjom spremno dočekati izmene zakona o planiranju i izgradnji. Projektom su obuhvaćena dva softvera: jedan koji će povezati lokalne samouprave i javna preduzeća tj. Jedinstveni šalter za izdavanje građevinskih dozvola i Elektronski registar administrativnih postupaka.“\nDirektor „Vodovoda“, gospodin Rade Jovanović, je napomenuo da će se uz pomoć sofvera značajno unaprediti saradnja i komunikacija između opštine i JKP „Vodovod Zlatibor“ u pogledu dostavljanja odeđenih dokumenta. Vodovod će ispoštovati obaveze preuzete potpisivanjem Protokola i u najkraćem roku odgovoriti na zahtev opštine za dostavu potrebnih dokumenata.


Odložen upis na fakultete za sedam dana | SEEbiz.eu\nOdložen upis na fakultete za sedam dana\nObjavljeno: 08.06.2012 / 11:04\nBEOGRAD - Upis u prvu godinu osnovnih strukovnih, akademskih i integrisanih studija biće odložen za nedelju dana, kako je to dopisom od univerziteta u Srbiji tražilo Ministarstvo nauke i prosvete, pa će tako početi 27. juna i trajati do 18. jula.\nU resornom ministarstvu kažu da će svi univerziteti u Srbiji morati da poštuju dopis Ministarstva, pa i Univerzitet u Beogradu, koji je na jučerašnjoj sednici Senata odlučio da se upis ne odlaže, već da se održi od 20. do 22. juna.\n"U više navrata dopisom je Ministarstvo o tome obavestilo i Univerzitet u Beogradu. Ministarstvo prosvete i nauke će postupiti u skladu sa Zakonom", kažu u ministarstvu.\nU Ministarstvu, međutim, nisu precizirali da li to znači da mogu da "obore" nedavnu odluku Univerziteta u Beogradu da termine neće pomerati.\n"Zbog velikog nevremena u februaru i proglašenja vanredne situacije, školska godina produžena je za pet radnih dana, te će učenici završnog razreda srednjih škola biti u situaciji da kasnije polažu završne ispite i kasnije dobijaju svedočanstva sa kojima treba da konkurišu za upis", kažu u Ministarstvu i dodaju da dobijaju mnogobrojne primedbe od učenika i roditelja u vezi sa ranim termine upisa.\nČlanovi Senata UB rekli su da su datumi za upis bili od ranije poznati i da škole imaju tri nedelje da odštampaju svedočanstva učenika.\nProrektorka za nastavu UB Neda Bokan rekla je da upis na fakultete ne treba pomerati i objasnila da su maturanti završili nastavu još u maju i da njihove škole imaju tri nedelje da im izdaju svedočanstva kako bi mogli da se prijave za prijemne ispite na fakultetima.\nProrektor za nastavu Univerziteta u Nišu Tomislav Pavlović rekao je danas da će taj univerzitet poštovati rokove koje Ministarstvo prosvete bude objavilo u Konkursu za upis na prvu godinu osnovnih studija.\n"Očekujemo objavljivanje konkursa koji će sadržati i datume za prijavljivanje i upis", kazao je Pavlović.\nOn je dodao da je video da je Univerzitet u Beogradu istakao neke svoje datume, ali ne želeći da ulazi u razloge beogradskih kolega, Pavlović je ponovio da će niški univerzitet poštovati rokove Ministarstva prosvete.\nTagovi: Ministarstvo nauke i prosvete, studiranje, Beogradski Univerzitet


Možda u ovome leži tajna Noletovog uspeha\nNajbolji teniser današnjice Novak Đoković postavio je na Fejsbuku fotografiju gde se vidi kako se sprema za napore koji ga očekuju naredne nedelje u Majamiju. Naš as meditira okružen zelenilom...\nŠta radi Rumun na sastanku kod Nikolića?\nNovak: A, govorili su "dolazi niotkud i hoće da postane najbolji"\nTokom poslednje četiri teniske godine većinu vremena na mestu broj jedan proveo je Novak Đoković. Za mnoge, Srbin nije na liderskoj poziciji van terena. Stasavanje uz tada neprikosnovene Rodžera...\ncentarzdravlja.net 0 komentara\nMeditacija duga 10 meseci\nNaučno je potvrđeno da meditacija pozitivno utiče na metabolizam i mentalno zdravlje. U prošlosti su postojali brojni praktikanti meditacije koji su na zaprepašćujući način dokazivali kolika...


Tribina Svilen gajtan - Gušenje medija kao metod vladavine - NOVA stranka\nTribina Svilen gajtan – Gušenje medija kao metod vladavine\n30.11.2017 Press služba 0\nVlast je izvela sinhronizovanu kampanju gušenja slobode medija putem raznih pritisaka kako bi ih pretvorila u svoju propagandnu mašineriju. Ekonomsko urušavanje, fizički napadi na novinare, pritisci na medije, trenutna su slika medijske scene u Srbiji, ocenjeno je na tribini "Svilen gajtan-gušenje medija kao metod vladavine", koja je održana u prostorijama Nove stranke.\nSagovornici tribine, novinari Vukašin Obradović, Ljubodrag Stojadinović i Maja Divac, naveli su da se borba za slobodu medija ne može dobiti samo na osnovu dobrih zakona, već to moraju da urade ljudi koji u njima rade - novinari i urednici, a ono što se događa u Srbiji od 2014. godine je vrlo dobar, smišljen i razrađen sistem gušenja medija.\n"Bez obzira na naziv ove tribine, da se ne radi o svilenom gajtanu, već da se radi o jednom brutalnom napadu na sve medije koji su kritički raspoloženi prema vlasti, različiti su mehanizmi, ali cilj je isti - Utišajte glas svih onih koji imaju bilo šta da kažu protiv onoga što vlast preduzima", ocenio je novinar Vukašin Obradović.\nNovinarka Maja Divac kaže da u Srbiji nema medijskog pluralizma.\n"Praktično, mi ne možemo da govorimo o slobodi medija i slobodi govora, pre se radi o jednoj propagandnoj, vrlo efikasnoj propagandnoj mašini, koja i sa televizije sa nacionalnom frekvencijom, i iz štampe i tabloida, zastupa samo jedan stav, jednu političku opciju, dakle u ovoj zemlji nema medijskog pluralizma", rekla je Divac.\nIstaknuto je i da problem nije u medijskim zakonima već u tome što se oni ne sprovode, a da oslobadjanje medija mora da počne od ljudi koji rade u njima.\nNovinari Vukašin Obradović, Ljubodrag Stojadinović i Maja Divac su ukazali na razne vrsta pritiska kojima su izloženi mediji koji nisu po volji vlasti u celoj Srbiji.\n"Svi znamo da je gušenje medija jedna sinhronizovana kampanja koja je počela 2014. godine", rekla je Divac.\nPrema njenim rečima, ta kampanja je postojala i pre toga ali je od te godine intenzivirana.\nNavela je i da su oni novinari kojima su ukidane emisije odmah dobili ponudu da predju na televiziju Pink i da, kako je rekla, postanu "deo propagandne mašinerije".\nRekla je i da su "neki to prihvatili a neki ne" uz ocenu da je tada došlo do "snažne ofanzive na medije sa svih frontova".\nPrema njemi rečima, upotrebljene su apsolutno sve metode, od suptilnih pa do fizičkih.\nObradović je podsetio kako su posle 23. godine ugašene Vranjske a ubrzo potom i istoimeni portal i dodao da se tu radilo o dobro osmišljenom scenariju.\nOn je naveo i da mu je lokalni funkcioner Srpske napredne stranke preneo posle predsedničkih izbora, na kome je SNS ubedljivo pobedilo, da ta stranka u Vranju kao jedinog političkog protivnika vidi Vranjske.\nPrema njegovim rečima, ubrzo posle toga su počele da dolaze u redakciju razne inspekcije, oglašivači su prestali da se reklamiraju, pritisci na porodicu su se pojačavali, nisu dobijana sredstva na medijskim konkursima...\nNovinar Ljubodrag Stojadinović je rekao da se borba za slobodu medija ne može dobiti samo na osnovu dobrih ili manje dobrih zakona, a da oslobadjanje medija mora da počne od ljudi koji rade u njima.\nNapomenuo je i da ima dosta onih koji su se stavili u službu vlasti umesto gradjana a predstavljaju se kao novinari: "To nisu novinari već službenici vlasti"\nObradović, Stojadinović i Divac su ocenili i da javni servis gradjana u Srbiji na osnovu onog šta radi to nije.\n"Javni servis je prestao da bude javni servis gradjana...ne možete da čujete ni jednu reč da vlast nešto ne radi dobro", rekao je Stojadinović.\nObradović je podsetio na davno izrečen stav: "pokažite mi javni servis i reći ću vam kakav je stepen demokratije u državi".\nDivac ocenila da je neophodno da javnost vrši svakodnevni pritisak na javni servis koji je, kako je ocenila, "prihvatio nešto što nikako nisu smeli" .\nOna je ukazala i da je javni servis, odnosno RTS i Radio Beograd direktno finansijski zavisn od Vlade Srbije jer je vlast takve zakonske izmene izglasala u 2014. godini.\nPredstavnica Nove stranke Vesna Rakić Vodinelić je ocenila da gradjani Srbije žive "u jednoj medijskoj laži" i da joj se čini da je sve to "dobro organizovano".\nPreuzeto od: Beta, N1\nPrevious article\tZvezdara: Uprkos rešenju, nastavljena divlja gradnja Next article\tStefanović laže: Siledžija iz Pećinaca NIJE identifikovan!


Državni zvaničnici nisu predstavnici Republike Srpske – Haber.ba\nObjavljeno 25.02. 2020.\nVisoki predstavnik Valentin Inzko saopštio je da je neprihvatljivo prisustvo zvaničnika sa državnog nivoa na sastanku održanom 20. februara 2020. u Administrativnom centru Vlade RS u Istočnom Sarajevu, u organizaciji člana Predsjendištva BiH Milorada Dodika.\nValentin Inzko - Delo.si\n“Taj skup se de facto ticao sprovođenja politike Republike Srpske vezane za blokiranje procesa odlučivanja u državnim institucijama.\nPrisustvo na tom sastanku je neprihvatljivo, jer ono de facto pokazuje spremnost na učešće u blokiranju donošenja odluka u institucijama na državnom nivou. Ono takođe ozbiljno dovodi u pitanje profesionalni, moralni i lični integritet učesnika i percepciju nezavisnosti institucija koje oni predstavljaju.\nČelnici nezavisnih institucija zakonski su obavezni da osiguraju nezavisnost tih institucija od političkog uticaja i da se suzdrže od svakog djelovanja koje bi moglo ugroziti instituciju koju predstavljaju ili pak njenu nezavisnost.\nPodsjetio bih da državni zvaničnici u institucijama BiH koji su izabrani i imenovani sa teritorije entiteta nisu predstavnici entiteta nego države BiH. U skladu sa Aneksom 4. Opšteg okvirnog sporazuma za mir u BiH (Ustav BiH), državne institucije i državni zvaničnici vrše svoje dužnosti u skladu sa Ustavom BiH i odlukama institucija BiH, a ne entiteta.\nPonovio bih još jednom da državni zvaničnici koji su prisustvovali sastanku održanom 20. februara 2020. u Istočnom Sarajevu, kao i svi drugi državni zvaničnici, imaju odgovornost da strogo poštuju Ustav BiH i zakon i da su dužni osigurati puno i nesmetano funkcionisanje državnih institucija, uključujući i brz proces odlučivanja.”\nTeme:bh. entitet RS, državni dužnosnici, izdvojeno, Milorad Dodik, OHR, Ustavni sud BiH, Valentin Inzko


Stakić: RTV treba da ostane pokrajinski javni servis | Autonomija\nStakić: RTV treba da ostane pokrajinski javni servis\n"Smatramo da u Srbiji treba da postoje dva javna servisa, a RTV ima kapacitet da tu svoju zakonsku obavezu i ispuni."\nRukovodstvo pokrajinskog javnog servisa Radio televizije Vojvodine (RTV) smatra da treba da postoje oba javna servisa u Srbiji i ne slaže se sa idejama da RTV treba ukinuti, izjavila je danas urednica RTV Aristea Stakić.\n„Smatramo da u Srbiji treba da postoje dva javna servisa, a RTV ima kapacitet da tu svoju zakonsku obavezu i ispuni“, kazala je Aristea Stakić na okruglom stolu u Novom Sadu.\nPrema njenim rečima, RTV nema ništa protiv da se organizuje javna rasprava o potrebi postojanja oba javna servisa i ocenila da u analizi koju su za potrebe Ministarstva kulture izradili strani medijski eksperti postoje činjenice koje govore u prilog postojanja pokrajinskog javnog servisa.\nOna je podsetila da RTV emituje program na deset jezika, na dva televizijska i tri radijska kanala, čime ispunjava svoju obavezu da poštuje pravo na informisanje građana Vojvodine.\nDodala je da prvi program Televizije Vojvodine beleži rast gledanosti u poslednja četiri meseca.\nPojedine nevladine organizacije iz Vojvodine nedavno su upozorile da postoje ideje da se RTV ukine i da postane jedna od regionalnih ispostava Radiotelevizije Srbije.\nDanašnji okrugli sto organizovali su Reformisti Vojvodine i somborska nevladina organizacija Otvoreni licej.


Malta Air - nova niskotarifna avio kompanija u vlasništvu Rynaira\nIrska niskotarifna avio kompanija Ryanair uskoro će pokrenuti svoju novu avio kompaniju sa sedištem na Malti. Prema nezvaničnim podacima, avio kompanija nosiće ime Malta Air. Kompanija Rynair na Malti trenutno ima 6 aviona odakle obavlja saobraćaj na više od 61 destinacije.\nFoto: Aerodrom Malta\nUgovora izmedju kompanije Ryanair i Ministarstvo turizma Malte biće potpisan narednih nekoliko dana, piše Times of Malta. Malteška vlada je naznačila da je njen strateški cilj da "usidri" Ryanair na ostrvu. Podesetimo, Ryanair trenutno na Malti ima bazu od šest aviona, sa kojim obavlja saobraćaj na više od 61 destinacije. Ovi avioni će biti prebačeni u novu avio kompaniju koja će dobiti i novu kolor šemu.\nMalta Air biće durga registorvana kompanija na Malti, odmah nakon kompanije Air Malta (nacionalnog avio prevoznika koja je u vlasništvu malteške vlade).\nDa li bi Niš mogao da bude jedna od novih destinacija novoosnovane avio-komapnija sa Malte odstaje da se vidi u narednom periodu.\nNova avio kompanija njihovim navodima trebalo bi prema da posluje poput austrijske Laude, deleći praktično sve karakteristike Ryanaira. Imaće oko 300 članova posade, a eventualna ekspanzija mogla bi da otgvori dodatnih 300 radnih mesta u narednim godinama, kada kompanija na ostrvu bazira dodatnih 6 aviona.\nOdluka o otvaranju filijale sa sedištem na Malti spada u novu strategiju razvoja kompanije Ryanair. Podsetimo, ova kompanije nedavno je najavila pokretanje brenda Buzz u Poljskoj, gde trenutno čeka sertifikat poljskih vazduhoplovnih vlasti, dok je ove godine kupila i austrijski Laudamotion. Izvori navode da su razgovori izmedju Malte i Rynaiar počeli oktobra prošle godine.


ČEKA SE SAMO POVRATAK VUČIĆA: Pregovori SNS i SPS dobili još jednu tačku DNEVNOG REDA | Najnovije vesti - Srbija danas\n26.06.2020. • 08:53 Srbija Danas/Novosti\nRano je govoriti o tome ko će biti u novoj vlasti\nPregovori naprednjaka i socijalista o formiranju nove vlade proširiće se na još jednu tačku dnevnog reda i to zajednički nastup na beogradskim izborima, ali i u trci za izbor predsednika Srbije.\nSNS PODNOSI KRIVIČNE PRIJAVE PROTIV ODGOVORNIH LICA: Na Novom Beogradu još uvek nema rezultata izbora\nNEMOĆ NEBOJŠE ZELENOVIĆA ISPLIVALA NA POVRŠINU! Objavljujemo ekskluzivan spisak posmatrača glasanja u Šapcu\nPONAVLJA SE BROJANJE GLASOVA NA NOVOM BEOGRADU Vesić: Prihvatamo odluku prebrojavanja kakva god da bude\nIako naprednjaci mogu da formiraju novi ministarski tim sami, već se razmišlja o političkoj kombinatorici za nove izborne izazove, pa bi ovo mogao biti jedan od razloga da socijalisti i dalje ostanu u vlasti.\nU Beogradu je bila manja izlaznost, a glavni grad, gde ima i najviše glasova, uvek je poseban ispit na izborima. Takođe, razmišlja se i o tome da socijalisti nemaju svog kandidata na predsedničkim izborima, već da idu sa zajedničkim kandidatom sa Srpskom naprednom strankom.\nU taborima dveju stranaka nisu želeli da konkretnije komentarišu ko će sve biti u novom timu. Socijalisti su poručili da su svi konci u rukama naprednjaka i da čekaju predsednika Aleksandra Vučića da se vrati sa diplomatskih aktivnosti kako bi pregovori počeli. Ukoliko je u državnom interesu da SPS bude u Vladi, oni će to i prihvatiti.\nNaprednjaci ističu da je rano govoriti o tome ko će biti u novoj vlasti, ali da su sigurni u to da će predsednik doneti najbolju odluku u državnom interesu, a ne stranačkom.\nInače, koalicija oko SNS, koja je nastupila na listi "Aleksandar Vučić - Za našu decu", osvojila je 61 odsto glasova, dok su tradicionalni partneri SPS Ivice Dačića i Jedinstvena Srbija Dragana Markovića Palme sakupili 10,5 odsto. Ukoliko i ovoga puta odluče da nastupaju zajedno, imaće više od 220 poslanika.\nNaprednjaci i socijalisti su na vlasti od 2012. kad su prvi put zajedno formirali vladu u kojoj je premijer bio Ivica Dačić. U timu u Nemanjinoj 11 sarađivali su i posle izbora 2014. kao i 2016. Tokom zajedničke vladavine lider socijalista je bio i prvi potpredsednik Vlade, ministar policije i šef diplomatije.\nPokret socijalista Šabac: Na delu krađa izbora na inicijativu Nebojše Zelenovića i Dušana Petrovića\nVUČEVIĆ: Zelenovićev pakleni plan je krađa veka, umesto bojkota koji su izabrale kukavice!\nMALVERZACIJE KOJIMA NEMA KRAJA: Dok Zelenović kao diktator juri vlast, građani ostaju izigrani i obmanuti\nDragan Jovanović posle 16 godina ostaje bez većine u Topoli\nGradski odbor POKS u Šapcu: "Prihvatimo volju birača"\nSPS SNS Ivica Dačić Aleksandar Vučić izbori 2020


Ahtisari predložio "nadziranu nezavisnost"\nGëzim BAXHAKU, Zoran PRERADOVIC, Gjeraqina TUHINA\nKosovo bi trebalo da bude multietničko društvo, koje samo sobom upravlja, na demokratski način i uz vladavinu prava, uz poštovanje najviših međunarodno priznatih standarda za ljudska prava i osnovnih sloboda i koje podržava miran i prosperitetan život svih svojih građana, navodi se u Ahtisarijevom predlogu. Plan sadrži i odredbe koje predviđaju zaštitu manjinskih prava, nepristrasnost sudstva, verskih i kulturnih dobara kao i nezavisno delovanje Srpske pravoslavne crkve. "Kosovo je jedinstven slučaj koji zahteva jedinstveno rešenje. On nije presedan za druge nerešene konflikte", zaključuje se u izveštaju. Generalni sekretar UN Ban Ki Mun naveo je u pismu predsedavajućem Saveta bezbednosti da u potpunosti podržava predlog specijalnog izaslanika za status Kosova.\nNajviši zvaničnici na Kosovu su pozdravili predlog međunarodnog posrednika za status Kosova i ocenili to kao početak poslednje faze rešenja statusa Kosova.\nPredsednik Kosova Fatmir Sejdiu izjavio je u obraćanju građanima Kosova da je danas istorijski dan jer je Sveobuhvatni predlog za rešenje statusa i preporuke međunarodnog posrednika kojim on predlaže nezavisnost u rukama članica Saveta bezbednosti UN:\n“Pozdravljamo stav generalnog sekretara UN Ban Ki Muna, koji u potpunosti podržava preporuke predsednika Ahtisarija za nezavisnost Kosova.”\nSejdiu je istakao da će nezavisnost Kosova biti u službi svih građana Kosova:\n“Nezavisnost Kosova će biti u službi svih građana zemlje, albanske većine i svih manjinskih zajendica na Kosovu. Nezavisnost Kosova, koja će na početku, prema planu Ahtisaarija, biti pod međunarodnim nadzorom, će biti u funkciji mira, stabilnosti i opšteg prosperiteta u našoj zemlji.”\nSejdiu je kazao da će “nezavisnost Kosova takođe služiti i miru i regionalnoj stabilnosti, jer se uspešno rešava poslednje nerešeno pitanje u Jugoistočnoj Evropi”.\nPremijer Kosova Agim Čeku je izjavio da institucije Kosova očekuju da će Ujedinjene nacije iskoristiti diplomatske instrumente radi jačanja mira i stabilnosti na Balkanu:\n“Pismo i dokument koji predsednik Ahtisari danas predaje kompletira okvir za konačno rešenje statusa Kosova. Prvo, pismo predlaže nezavisnost za Kosovo, nadgledanu u provj fazi, što je u skladu sa političkom voljom naroda Kosova. Obimni document, sa druge strane, predviđa uređivanje odnosa između većine i manjine u novoj drzžvi Kosovo, što zadovoljava zahteve Srba građana Kosova.”\nČeku je rekao da predlog Ahtisarija ima snažnu podršku Vašingtona, Londona, Pariza, Brisela i mnogobrojnih centara odlučivanja.\nAhitsarijev paket je snažno podržao i predsednik opozicione Demokratske partije Kosova Hašim Tači, koji je rekao da današnji dan predstavlja veliki dan za Kosovo:\n“Svi građani Kosova treba da se osećaju ponosni danas jer svi mi, svi vi ste odigrali značajnu ulogu u ovim značajnim trenucima naše istorije.”\nUNMIK je saopstio da je šef UNMIK-a Joakim Riker pozdravio upućivanje izveštaja izaslanika UN Martija Ahtisarija Savetu bezbednosti od strane generalnog sekretara UN-a Ban Ki Muna:\n"Predaja jasne i neambivalentne preporuke (Ahtisarija) kao i sveobuhvatnog predloga, sa punom podrškom generalnog sekretara UN, nije ništa drugo do istorijski momenat za narod Kosova."\nDanašnjom predajom paketa resenja statusa Kosova Martija Ahtisarija, kako kažu najviši predstavnici Kosova, počinje poslednja faza u rešavanju statusa Kosova.\nBeograd najavljuje diplomatsku incijativu\nU Beogradu je najavljena diplomatska inicijativa i pre nego što je Marti Ahtisari svoj predlog dostavio Savetu bezbednosti UN. Objašnjavajući šta bi trebalo da podrazumeva diplomatska ofanziva koju najavljuje predsednik Srbije Boris Tadić, njegov savetnik za spoljnu politiku Vuk Jeremić ističe da Beograd ostaje čvrsto na stavovištu da treba pronaći kompromisno rešenje, te da je do njega moguće doći isključivo nastavkom pregovora.\n“Na to će biti usmerena naša diplomatska inicijativa. Nekoliko zemalja koje su članice Saveta bezbednosti UN dele naše mišljenje i na nama je da pokušamo da za naše mišljenje dobijemo većinu.”\nS druge strane, jedan od koordinatora beogradskog pregovaračkog tima Slobodan Smardžić za Radio Slobodna Evropa kaže da ne može detaljnije da komentariše najvljenu diplomatsku ofanzivu i to ovako obrazlaže:\n“Ne znam tačno na šta je mislio predsednik Tadić. On je to izjavio u Berlinu, mi imamo neke ideje, ali možda on ima u vidu nešto što ja ne znam, pa onda ne bih sam o tome govorio.”\nSamardžić takođe naglašava da među članicama Saveta bezbednosti UN nema usaglašenog stava oko donošenja rezolucije na bazi predloga specijalnog izaslanika UN Marttija Ahtisarija, te da stoga očekuje da u narednih nekoliko nedelja ili meseci dođe do razgovora među samim članicama Saveta bezbednosti kako razrešiti čitavu situaciju. On takođe dodaje da se Beograd zalaže za nastavak pregovora:\n“Taj stav se podudara sa ruskim stavom i sa kineskim stavom o nastavku pregovora i o neograničavanju veštačkom rokova, tako da verujem da će oni takav stav zastupati i u konsultacijama. Pošto se odluka ne može doneti i pošto ne očekujemo ni neko preko rešenje, u vidu jednostranog priznanja nezavisnosti, mi smo spremni za nastavak konsultacija na različitim nivoima sa različitim akterima i, naravno, na nastavak pregovora gde bi se radilo ono što je propušteno tokom prethodne godine.”\nUkolko delegacija Beograda pod diplomatskom incijativom podrazumeva ponavljanje priče o suštuinskoj autonomiji i samo predlog da se pregovori nastave, neće naići na razumaevanje bilo koje stalne članice Saveta bezbednosti UN, kaže za Radio Slobodna Evropa funkcioner Pakta za stabilnost jugoistočne Evrope Goran Svilanović. On naglašava da srpska pozicija u ovom trenutku apsolutno nije aktivna jer se ona razume kao puko odlaganje odluke o statusu i da bi Beograd morao da predloži neke sadržinske promene u Ahtisarijevom planu. U tom smislu, dodaje Svilanović, iako to u ovom trenutku ne uživa podršku ni SAD ni EU, Beograd bi mogao da predloži promenu granica, što podrazumeva jačanje nadležnosti opština ili čak njihovo definisanje kao entiteta:\n“Kad je u pitanju sever Kosova, da on bude na neki način u posebnom statusu koji bi bio odložen za narednih nekoliko godina, pa da se o njemu ponovo razgovara, a da se u ostalim elementima primeni Ahtisarijev plan. To bi značilo da, posle proteka vremena u kome je sever Kosova u posebnom statusu, Srbija otvori direktno pitanje sa Albancima sa Kosova i ponudi ono što u ovom trenutku nije spremna da da, a to je sopstveno priznanje nezavisnosti Kosova.”\nMinistar spoljnih poslova Srbije Vuk Drašković kaže da Savet bezbednosti UN u ovoj situaciji može da potvrdi onaj deo Ahtisarijevog plana koji se bavi statusom Kosova i ignoriše deo koji se bavi statusom Srbije i menja njene državne granice ili donese nametnuto, kompromisno, rešenje koje bi bilo u skladu sa Poveljom UN, ali i sa legitimnim zahtevima Albanaca:\n“Da Albanci dobiju kompletnu vlast nad Kosovom, njihov samostalni put ka EU, ka mnogim međunarodnim organizacijama, a da pri tome sve to bude u okviru sadašnjih međunarodno priznatih granica Srbije. Treće rešenje da Savet bezbednosti proglasi, protivno volji Srbije, državu na njenoj teritoriji teško je zamislivo. Teško je zamisliti da bar jedna od stalnih članica Saveta bezbednosti ne bi uložila veto ili pripretila vetom.”\nNa posletku, profesor na Fakultetu političkih nauka u Beogradu Ivo Visković zaključuje da bi diplomatska incijativa Beograda, ukoliko se želi postici neki rezultat, morala da bude na što višem nivou:\n“Verujem da će i predsednik Tadić i premijer Koštunica preduzeti sve što mogu da se sretnu sa što više državnika i ubeđen sam da će nekih rezultata ipak biti.”\nSAD podržavaju "nadgledanu nezavisnost"\nSjedinjene Američke Države podržavaju nadgledanu nezavisnost za Kosovo, rekao je zamenik državnog sekretara Nicholas Burns danas u Briselu:\n"Mi smo mišljenja da Ahtisarijev plan, koji će zvanično biti predat Savetu bezbednosti daje Kosovarima ono što su Ujedinjene nacije oduzele još 1999. godine, a to je nezavisnost Kosova."\nBurns je dodao da će napokon, nakon osam godina, narod Kosova znati kakva je njihova budućnoist i koji će status njihova zemlja imati. Burns je dodao takođe da je američka administracija još ranije znala koji će biti status Kosova, ali nisu želeli da to javno kažu. Prema njegovim rečima, došao je trenutak da međunarodna zajednica kaže jasno šta se nudi Kosovarima.\nInstitucije sa sedištem u Briselu i dalje oklevaju da se izjasne o konačnom statusu Kosova. Nakon sastanka između zvaničnika EU i NATO-a, evropski šef diplomatije Javier Solana je novinarima rekao da će se o paketu izjasniti nakon što on bude zvanično predstavljen Savetu bezbednosti Ujedinjenih nacija:\n"Ulazimo u novu fazu rešenja, videćemo kakav će biti tok ove faze, ali mi svakako podržavamo rad Martija Ahtisarija i dokument koji on prezentuje."\nGeneralni skeretar NATO-a Jaap de Hoop Scheffer tvrdi da Alijansu u ovom trenutku zanima politička klima na terenu:\n"Nije obaveza NATO-a da pregovora o konačnom statusu Kosova. Sada je važno da Savet bezbednosti preuzme odgovornost i reši ovo pitanje što pre."


Oaza mira i spokoja, kvalitet i udobnost sve na jednom mestu za vašu dušu i telo\nZa ljubitelje mirnijeg odmora tu su šumske staze za šetnju i opuštanje, a za one koji vole brži tempo, tereni za planinarenje, staze za adrenalinski biciklizam kao i Zlatarska jezera za splavarenje i rafting. "Zlatarski zlatnik" je smešten na najlepšem delu planine Zlatar. "Zlatarski zlatnik" je mesto za odmor i zdravlje, uživanje, sport i rekreaciju, šetnje, inspiraciju, nadahnuće, mesto istinskog kontakta sa netaknutom prirodom.\nU našem objektu su vam na raspolaganju restoranske i kafeteriske usluge kao i kongresna sala kapaciteta do 60 mesta. Objekat raspolaže klasičnim dvokrevetnim sobama sa odvojenim ležajevima, sobama sa prostranim francuskim ležajem kao i raskošnim apartmanima u čijem sastavu se nalaze: prostorija sa francuskim ležajem, prostorija sa odvojenim ležajevima kao i dnevni boravak.\nKvalitetu usluge doprinosi i činjenica da je svaki komad nameštaja u sobama, restoranu, kaffe baru, kao i ostalim prostorijama, ručno izradjen od najfinijih vrsta drveta.


Dojče banka najavljuje obimna otpuštanja › Made-in-Germany.rs\nU svom poslednjem saopštenju Dojče banka najavljuje da će ukinuti na hiljade radnih mesta, kako bi pažnju sa svog globalnog investicionog bankarskog poslovanja usmerila na evropsku bazu.\nNemačka banka navodi da će smanjiti broj zaposlenih sa 97.000 na „dosta ispod“ 90.000, potvrđujući da su smanjenja već „u toku“, a da će broj zaposlenih u trgovini akcijama biti smanjen za oko 25 posto. Ovakav plan koštaće Dojče banku oko 800 miliona eura u toku ove godine, javlja agencija „Asošiejted press“.\nPoslednjih godina Dojče banka se suočava sa velikim finansijskim gubicima, troškovima i problemima sa tržišnim regulatorima, zbog čega je u aprilu smenjen generalni direktor Džon Krajan (John Cryan).\nPo stupanju na dužnost novi direktor Kristijan Zeving (Christian Sewing) je izjavio da će fokus Dojče banke biti usmeren na evropsku i nemačku bazu, kao i na smanjenje troškova i rizičnih operacija u kojima banka nema vodeću poziciju.


Vlada povlači zakone i zaustavlja sve natječaje za zapošljavanje - Vitez.info\nVlada povlači zakone i zaustavlja sve natječaje za zapošljavanje\nVlada Federacije BiH donijela je u petak 10. travnja na svojoj drugoj redovitoj sjednici niz odluka koje potvrđuju da je nova izvršna vlast u ovom entitetu u cijelosti profunkcionirala.\nVlada je, između ostalog, zadužila Federalno ministarstvo pravosuđa da joj u roku do najviše 30 dana predloži izmjene i dopune Zakona o državnoj službi u FBiH kojim će rukovodećim državnim službenicima obavljanje ove dužnosti biti vremenski ograničeno na određeno razdoblje.\nZadužena su i sva federalna ministarstva da Vladi FBiH predlože izmjene i dopune zakona tako što će kod federalnih uprava i federalnih upravnih organizacija, gdje mandati rukovoditelja nisu ograničeni, obavljanje ovih dužnosti biti također vremenski ograničeno. Ovakve odluke prvi su koraci u promjeni nelogičnog stanja po kojem većina rukovoditelja koji su birani, između ostalog, i po političkoj liniji, nemaju ograničen mandat kao što to imaju ministri. Vlada FBiH jučer je donijela i zaključak kojim zadužuje entitetske institucije koje je osnovala Federacija, a koje vrše javne ovlasti i koje imaju svojstvo pravne osobe, javna poduzeća i druga gospodarska društva s većinskim sudjelovanjem državnog kapitala da odmah obustave natječajne procedure prijema zaposlenika. Ovakav zaključak, kako ističu iz Vlade, sukladan je ekspozeu federalnog premijera Fadila Novalića u Zastupničkom domu Parlamenta FBiH podnesenom prilikom potvrđivanja imenovanja Vlade. Entitetska Vlada donijela je i zaključak o povlačenju nacrta i prijedloga zakona, prijedloga odluka i drugih propisa koji se nalaze u parlamentarnoj proceduri, a koje nije razmatrao ni jedan dom Parlamenta FBiH. Za ostale zakonske projekte, koji su prošli jedan od parlamentarnih domova, Vlada je zadužila federalne ministre da procijene važnost ovih zakona i nakon toga eventualno predlože stav o njihovom statusu. Ujedno, federalna Vlada je suglasna da iz parlamentrane procedure ne budu povučene odluke o prihvaćanju kreditnih zaduženja za proračunsku potporu i infrastrukturne projekte piše vecernji.ba.\nAfera prethodne vlasti\nJučer je Vlada stavila točku na još jednu aferu prethodne vlasti. Vlada je, naime, prihvatila informaciju Federalnog ministarstva za pitanja branitelja i invalida Domovinskog rata o ukidanju odluke o privremenoj suspenziji i odluke o zabrani ulaska u službene prostorije zaposlenika ovog ministarstva Martina Frančeševića i Dragana Majstorovića. Resorni federalni ministar donio je 1. 4. 2015. odluku o stavljanju izvan snage prijašnje odluke o zabrani ulaska u službene prostorije koju je prije godinu dana donio tadašnji ministar Zukan Helez.\nPrethodni članakOdržana likovna izložba “Globalna silikonizacija”\nSljedeći članakVatreni obračun u Busovači


Odabran projektant Aerodroma Trebinje - Posao povjeren Institutu za građevinarstvo, vrijednost ugovora 1,1 milion KM | Trebinje Live\nBanjalučki Institut za građevinarstvo IG radiće plansku i projektno-tehničku dokumentaciju Aerodroma Trebinje, stoji u odluci Aerodroma Srbije. Posao je nakon spovedene tenderske procedure, dodijeljen ovoj firmi, a vrijednost ugovora je nešto veća od 68 miliona dinara, što je oko 1,1 milion KM.\nNa tender je pristigla i ponuda kineske kompanije Avic-intl Airport Construction sa sjedištem u Pekingu, a njena vrijednost bila je nešto veća od ponude banjalučke firme, odnosno 69,8 miliona dinara.\nPrema projektnom zadatku, lokacija planiranog Aerodroma Trebinje je oko 14 km zapadno od centra Trebinja, u blizini Taleže u Republici Srpskoj.\nKako je ministar građevinarstva, saobraćaja i infrastrukture Tomislav Momirović najavio krajem prošle godine, početak gradnje Aerodroma Trebinje očekuje se početkom drugog kvartala ove godine, za šta je, kako je rekao, u budžetu predviđeno pet milijardi dinara, što je oko 83,3 miliona KM.


Ekstravaganca, Otisak prsta pokojnika kao komad nakita\nVaša lokacija: ... » Stil » Zanimljivo » Otisak prsta pokojnika kao ...\nOtisak prsta pokojnika kao komad nakita\nPogrebno preduzeće Beča od novembra ove godine nudi novu uslugu - otisak prsta pokojnika/ce kao komad nakita, izliven u zlatu, srebru, platini ili bronzi.\nOvim potezom je ovo bečko preduzeće samo reagovalo na sve učestalije izraženu želju članova porodice ili prijatelja da imaju neku uspomenu na preminulu osobu koja ima lični karakter i koju bi mogli da nose sa sobom.\nPrema rečima direktora Pogrebnog preduzeća Beča, Kristijana Fertingera, „ovaj poseban komad nakita može da se nosi oko vrata kao privezak na lančiću i zaista predstavlja uspomenu na dragu osobu koju uvek imate kod sebe“. Zainteresovani osim priveska za lančić mogu da naruče i izradu prstena u obliku pečata na kom bi bio utisnut otisak prsta.\nOvalni komad nakita je veličine 25 puta 15 milimetara i debljine 4 milimetra. Cena zavisi od odabira plemenitog metala i načina izrade - od 198 evra pa naviše.


Lepa saradnja Gerontološkog centra Vrbas i SSŠ iz Crvenke | Oko Nas\nObrazovanje, Socijalna zaštita\nLepa saradnja Gerontološkog centra Vrbas i SSŠ iz Crvenke\n24/01/2018 Oko nas\nGerontološki centar Vrbas svakog meseca poseti grupa nastavnika i učenika Srednje stručne škole Crvenka. Kako kažu u ovoj ustanovi, oni učine čudo i pretvore celu ustanovu u veliki frizerski salon i berbernicu. Tako je bilo i juče kada je ustanovu posetila grupa vrednih učenika i stručnih nastavnika Srednje stručne škole Crvenka sa smera ženski i muški frizer.\n„Posete su podstaknute potrebom za praktičnom nastavom učenika Srednje stručne škole Crvenka, ali i idejom izraza poštovanja mladih prema najstarijim sugrađanima“,podsećaju nastavnici Snežana Proroković, Svetlana Romić i Rajko Nikolić.\nUz podršku osoblja i na radost korisnika, vešte ruke mladih frizerki su doterale dame dok su muškarci zasijali u novom obrijanom i uredno podšišanom izdanju. Zajedno sa svojim učenicima i nastavno osoblje je aktivno učestvovalo u ovoj dinamičnoj aktivnosti koja čini da svako nabaci i osmeh na lice. Tokom višečasovnog druženja u dnevnom boravku i frizerskom salonu Gerontološkog centra Vrbas ovom prilikom su osmoro učenica i učenika ulepšali dan za više od dvadeset korisnika smeštaja iz odeljenja u Vrbasu i u Kucuri.\nU znak zahvalnosti, direktorka Gerontološkog centra Vrbas Radmila Musić je uz zahvalnicu dragim posetiocima predala i mali poklon nastao u tkačkoj radionici uz želju da se ova podsticajna i korisna akcija uskoro nastavi.\nPrethodni članakU petak četvrta akcija dobrovoljnog davanja krviSledeći članakPutari uređuju vertikalnu signalizaciju u gradu


Skroza podnela ostavku, NUNS negira optužbe - Izazov\nSkroza podnela ostavku, NUNS negira optužbe\nNovi magazin 12. juna 2018. 12:05\nNovinarka Tamara Skroza je obavestila članove Izvršnog odbora Nezavisnog udruženja novinara Srbije (NUNS) da podnosi „neopozivu ostavku na članstvo u Izvršnom odboru“, saopštio je danas NUNS i odbacio njene optužbe o učešću u radu Koordinacionog tela za saradnju sa medijima Vlade Srbije.\nNovi član Izvršnog odbora, u skladu sa Statutom NUNS-a, je Nenad Kovačević, novinar dnevnog lista Danas iz Užica.\n„Izvršni odbor NUNS-a zahvaljuje Tamari Skrozi na doprinosu upravi udruženja i prihvata Tamarinu ponudu da na nju može računati za svaku vrstu pomoći“, navodi se u saopštenju.\nSkroza je ranije izrazila svoje neslaganje sa pristankom NUNS-a da „sedne za sto“ sa savetnicom predsednika Republike Suzanom Vasiljević ali i zbog toga što je udruženje prihvatilo pozajmicu Dragana Đilasa i zato što su na sednici IO NUNS-a navodno dovođeni u pitanje kredibilitet i lojalnost Vladimira Kostića, novinara koji je pisao o Đilasovoj pozajmici.\nNUNS je ukazao i da je „netačno da je učestvovao u radu Koordinacionog tela za saradnju medija sa Vladom Srbije“, zato što „to telo ni u kakvom sličnom formatu ne postoji… (zbog čega) NUNS nije mogao da ‘pristane’ da Suzana Vasiljević, savetnica predsednika Republike bude članica Koordinacionog tela“.\nSaopšteno je da je predsednik NUNS-a Slaviša Lekić zajedno sa predstavnicima ostalih medijskih udruženja učestvovao na sastanku sa premijerkom Anom Brnabić na kom je prisustvovala i Suzana Vasiljević, ali da NUNS „nije u poziciji da odlučuje ko će učestvovati na skupovima koje organizuje Vlada Srbije“.\nNUNS je demantovao i tvrdnje da su na sednici Izvršnog odbora NUNS-a „dovedeni u pitanje integritet i lojalnost kolege Vladimira Kostića“ zbog teksta objavljenog na portalu Cenzolovka o pozajmici koju je Medija centar dobio od kompanije Dragana Đilasa.\n„O tekstu se na sednici IO raspravljalo, ali ne na način na koji je to predstavljeno: dva od 11 članova Izvršnog odbora imali su o tom tekstu negativan stav!“, navodi se u saopštenju.\nNapadač sa Novog Zelanda boravio i u Sloveniji\nDobri uslovi za vožnju, kamioni čekaju više sati\nPretežno sunčano, najviša temperatura do 15 stepeni\nPočeli „Dani komedije“ u Jagodini\nTramp: Malerova istraga je suluda\nVeselinović: Srbija ušla u novu fazu protesta, vlast nema odgovor na…\nOsam meseci zatvora autoru pretećih pisama televiziji N1 i Jeremiću\nAdvokati o presudi Karadžiću: Činjenično stanje nije promenjeno


Direktor BH-Gasa Mirza Sendijarević izjavio je danas u Sarajevu da će Vladi Kantona Sarajevo i Sarajevogasu uskoro biti dat rok do kada moraju izmiriti dio obaveza prema BH-Gasu, ili će doći do potpune obustave isporuka Sarajevogasu.\nOn je, nakon sastanka koji je održan s ministrom prostornog uređenja i zaštite okoliša KS-a Zlatkom Petrovićem i predstavnicima Sarajevogasa i Toplana Sarajevo, rekao da trenutna potraživanja BH-Gasa prema Sarajevogasu, sa zateznim kamatama, iznose 78 miliona KM i prijete da dovedu do problema u isporukama gasa za BiH, jer isporučiocu Gazpromu duguju oko 17 miliona dolara.\nSendijarević smatra da je jedino rješenje izmirenje postojećih obaveza prema BH-Gasu i formiranje ekonomski osnovane cijene grijanja i gasa.\nDodao je da su Sarajevogasu nudili reprogamiranje duga, kao i potpisivanje novog ugovora o snabdijevanju, što je odbijeno, a da je odluku o davanju roka za izmirenja dijela obaveza donijela Vlada FBiH koja je vlasnik BH-Gasa, dok će sam datum biti poznat kada od Vlade dobiju pismenu odluku.\nMinistar Petrović rekao je da se dug Sarajevogasa prema BH-Gasu stalno povećava jer krajnji korisnici plaćaju cijene gasa koje nisu ekonomski opravdane, a u budžetu nije bilo realne podrške za pokriće gubitaka.\nIstakao je da je na sastanku tražio da rok koji će biti dat za izmirenje dijela obaveza bude razuman kako bi mogli provesti potrebne mjere za plaćanje januarske fakture u visini od oko 20 miliona KM, dok će decembarska biti plaćena najkasnije do kraja februara.\nPetrović vjeruje da će uspjeti naći modalitete koji će osigurati da BH-Gas za distribuciju gasa Kantonu Sarajevo dobije naknadu i ispuni svoje obaveze prema isporučiocu iz Rusije.\nPotcrtao je da gas treba biti strateški energent koji će Kanton Sarajevo trošiti jer je jedini ekološki prihvatljiv, a da su nabavke mazuta vršene isključivo zbog redukcija gasa od 35 posto, što je prijetilo da građani u većem dijelu Kantona ostanu bez grijanja.\nPetrović se nada da će Vlada KS-a konačno ozbiljno razmotriti tarifnu politiku, uz socijalni program, jer bez toga nema mogućnosti za daljnje funkcioniranje sistema.\nPojasnio je da je u 2012. bilo predviđeno povećanje cijena za 23 posto, uz socijalni program koji bi zaštitio socijalno ugrožene, a da je bio implamentiran danas bi bilo 29 miliona KM više prihoda i ne bi bilo prijetnji u vezi obustave isporuka gasa.


Energyobserver - RUSIJA / PUTIN: NE ŽELIM DA EVROPA BUDE KAO BUGARSKA\nRUSIJA / PUTIN: NE ŽELIM DA EVROPA BUDE KAO BUGARSKA\nRuski predsjednik uvjerio je da će Rusija ostati pouzdani snabdjevač energetskih resursa u Evropi.\nPredsjednik Rusije Vladimir Putin je nakon razgovora sa austrijskim kancelarom Sebastianom Kurzom izrazio nadu da cijela Evropa prilikom realizacije projekta "Sjeverni tok 2" neće izgledati kao Bugarska, koja je svojevremeno odustala od realizacije gasovoda "Južni tok".\n"Nikako ne bih volio da cijela Evropa izgleda kao Bugarska i pokaže slabost i nemogućnost da zaštiti svoje nacionalne interese", naglasio je Putin.\nRuski predsjednik uvjerio je da će Rusija ostati pouzdani snabdjevač energetskih resursa u Evropi. Prema njegovim riječima, snabdijevanje energentima je pouzdano i bez tranzitnih rizika, prenosi Tanjug agenciju Sputnjik.\n"Raste obim nabavke i pada domaća eksploatacija u Evropi", dodao je Putin. Plodotvorna saradnja Rusije i Austrije u energetskom sektoru jedna je od ključnih oblasti bilateralne saradnje, izjavio je ruski predsednik.\n"Naša zemlja neprekidno snabdjeva Austriju energetskim resursima, a tranzitom kroz njenu teritoriju i druge evropske zemlje", rekao je Putin, naglasivši da je to nesumnjivo jedna od ključnih oblasti saradnje Moskve i Beča.\nJačaju veze Rusije i Austrije\nUprkos teškoj situaciji u svjetskoj politici i ekonomiji, rusko-austrijske trgovinske i investicione veze nalaze se u usponu, istakao je on. Prošle godine trgovina je povećana za 40 posto, dodao je Putin.\nRusija pozdravlja stav austrijske vlade u podršci projektu "Sjeverni tok 2", koji je značajan za cijeli evropski kontinent, izjavio je Putin.\n"OMV takođe učestvuje u izgradnji gasovoda ’Sjeverni tok 2‘. Ruska strana pozdravlja stav Vlade Austrije za podršku ovom projektu, koji je značajan za cijeli evropski kontinent", rekao je Putin poslije razgovora sa austrijskim kancelarom.\nRusija polazi od činjenice da je Evropa zajedno sa Rusijom zainteresovana za realizaciju projekta gasovoda "Sjeverni tok 2". "Mi ćemo se boriti za njegovu realizaciju", naglasio je ruski lider.\nAustrijski kancelar istakao je da evropske države podržavaju projekat gasovoda "Sjeverni tok 2".\n"Mi imamo sopstvene interese, a Evropska unija pristupa ovom pitanju uz punu odgovornost. Želio bih da vas uvjerim da evropske države koje učestvuju u ovom projektu njega i podržavaju. Naravno, postoje još neka pravna pitanja koja treba razjasniti", odgovorio je Kurz na pitanje o potencijalnoj opasnosti od povlačenja evropskih partnera iz projekta zbog opasnosti od jednostranih američkih sankcija.\nOn je istovremeno istakao značaj osiguranja energetske sigurnosti Evrope.\n"S tim u vezi, Austrija podržava ’Sjeverni tok 2‘… Ali za nas je veoma važno da se poštuju interesi Ukrajine kao važne tranzitne države. Postoji pitanje Ukrajine koje treba razjasniti", naglasio je Kurz.\n04.10.2018 · MOSKVA_RUSIJA_SJEVERNI_TOK_2_VLADIMIR_PUTIN_AUSTRIJA_SEBASTIAN_KURZ


5. sednica Veća Saveza samostalnih sindikata Smed. Palanke i Velike Plane: Rasprava o stanju u javnim preduzećima i predlog za formiranje socio - ekonomskog saveta\nRacionalizacija broja zaposlenih u javnim preduzećima i ustanovama je problem koji se u narednom periodu mora rešavati kao i okolnosti koje donosi novi zakon o finansiranju lokalnih samouprava, kažu u sindikatu.\nNa petoj po redu sednici Veća Saveza samostalnih sindikata za opštine Smederevska Palanka i Velika Plana akcenat je stavljen na diskusiju o stanju u javnim preduzećima i ustanovama, a tu se pre svega misli na nedostatak finansijskih sredstava za održavanje likvidnosti tih preduzeća i njihov odlazak u stečaj, a s druge strane, i na objektivno veći broj zaposlenih u odnosu na obim posla ustanova.\nPolitika koju Vlada sprovodi, a koja podrazumeva smanjenje broja zaposlenih u društvenim delatnostima i lokalnim samoupravama dovela je do problema sa viškom zaposlenih, a cilj ove sednice bio je doneti zaključak o tome šta je realno očekivati u narednom periodu.\nZaključak je da će uprkos zalaganju sindikata da zaštiti prava radnika, doći do određenog broja viška zaposlenih u društvenim delatnostima, pre svega, imajući u vidu da su u prosveti i zdravstvu radnici koji nisu na teretu budžeta, primani na teret lokalne samouprave. Lokalna samouprava nema više sredstava da može da finansira duštvene delatnosti i javna preduzeća (što se tiče zarada) i o tome je potrebno u narednom periodu detaljnije razgovarati i potražiti rešenja, kaže Božidar todorović, predsednik Veća Saveza samostalnih sindikata opština Smederevska Palanka i Velika Plana.\nU isto vreme, najavljeno je i donošenje zakona o finansiranju lokalnih samouprava po kome će se značajan deo budžeta puniti iz zarada zaposlenih. Ako se ima u vidu da je do 90-tih godina na teritoriji opštine Smed. Palanka bilo oko 17.500 zaposlenih, a danas taj broj iznosi oko 8.000 zaposlenih , onda je jasno da će se lokalni budžet teško puniti iz zarada zaposlenih, ističe Todorović.\nDruga tačka dnevnog reda sednice bilo je pokretanje inicijative za formiranje socio - ekonomskog saveta u okvirima naše opštine, a u sindikatu kažu da se nadaju da će novoizabrana lokalna samouprava imati više razumevanja za njihove predloge u rešavanju pomenutih problema.\nFormiranje socio – ekonomskog saveta je predlagano i prethodnoj opštinskoj vlasti, međutim, tada nije došlo do dogovora. U sindikatu se sada nadaju da će ponovni predlog za formiranje socio – ekonomskog saveta naići na bolje razumevanje, što bi bila dobra početna tačka u rešavanju pomenutih problema, uvereni su u sindikatu.


Pravoslavna crkva na tuđoj zemlji mogla bi isključiti BiH iz Vijeća Evrope | Vidiportal - Regionalni info portal!\nHome Novosti Pravoslavna crkva na tuđoj zemlji mogla bi isključiti BiH iz Vijeća Evrope\nPravoslavna crkva na tuđoj zemlji mogla bi isključiti BiH iz Vijeća Evrope\nSuspenzija BiH iz članstva Vijeća Evrope jedna je od sankcija koju naša zemlja može pretrpjeti jer nije ispoštovala odluku Evropskog suda za ljudska prava, po kojoj je naloženo izmještanje crkve iz dvorišta nane Fate Orlović, potvrđeno je za Klix.ba.\nOn podsjeća da naša zemlja nije ispoštovala više presuda Evropskog suda za ljudska prava, poput one koja se na predmet Sejdić – Finci, Zornić protiv BiH, Pilav protiv BiH, pa sve do slučaja nane Fate Orlović.\n“Nema potrebe da bilo ko podnosi bilo kakav zahtjev za uvođenje tih sankcija jer Komitet ministara prilikom razmatranja izvještaja o izvršavanju presuda protiv svake države po službenoj dužnosti razmatra eventualno uvođenje mjera i predlaže određene mjere Parlamentarnoj skupštini Vijeća Evrope”, pojašnjava nam Vehabović.\n“U ovom slučaju je vrlo lako identifikovati one koji opstruiraju provođenje ove presude i radi se prije svega o lokalnim vlastima koje trebaju donijeti odgovarajuće administrativne odluke da bi se konačna presuda Evropskog suda ispoštovala. Ovdje je do Tužilaštava BiH jer očigledno nije poduzelo korake za koje ja znam, a u cilju provođenja te presude”, naglašava Vehabović.\nNeizvršavanje presude Evropskog suda, kao i odluka Ustavnog suda BiH predstavlja krivično djelo na osnovu Krivičnog zakona BiH. Vehabović poručuje da je u ovom slučaju prije do Tužilaštva BiH, nego do Vijeća ministara i organa Vijeća Evrope, vezano za što skorije sankcionisanje onih koji odbijaju provođenje presude ili to opstruiraju njenim nečinjenjem.\nNakon dugogodišnje pravne bitke, presuda je donesena u korist Orlović, a Evropski sud je jednoglasno odlučio da je došlo do povrede člana 1 Protokola 1 (zaštita imovine) uz Evropsku konvenciju o ljudskim pravima.\nMeđutim, to se do danas nije dogodilo zbog ignorantskog odnosa vlasti iz Republike Srpske koja je prvenstveno neizmještanje crkve opravdavala pandemijom koronavirusa, a zatim i lokalnim izborima u BiH, o čemu smo ranije pisali.\nPrevious articleZa njih nema korone: U institucije BiH zaposlena nova 133 službenika, budžet za plaće povećan za 11,5 miliona KM\nNext articleIzjava dana – beogradski analitičar Željko Avramović: “Milorad Dodik je u stanju da pokvari i komad armature\nOpljačkana poslovnica Lutrije BIH u Mostaru i ukradeno 3.000 KM


Popodnevni špic i kiša baš u to vreme - pravi su recept za gužve na beogradskim saobraćajnicama, pa se tako zastoji beleže i ovog popodneva.\nSugrađani objavljuju fotografije kolapsa, a nestvarne scene zabeležene su kod hotela In na Novom Beogradu.\nAko je suditi prema snimcima sa nadzornih kamera, trenutno su najveći zastoji na Brankovom mostu u smeru ka gradu, na mostu Gazela u pravcu Novog Beograda, dok su na Pančevačkom mostu u smeru ka gradu nešto manji zastoji.\nGužva u Bulevaru Mihajla Pupina\nSaobraćajnih gužvi ovog popodneva ima i na auto-putu u smeru ka Novom Beogradu, ali i u Bulevaru Mihajla Pupina.\nPovremeni saobraćajni čepovi stvaraju se u centralnim gradskim ulicama, posebno na Trgu Nikole Pašića i oko Vukovog spomenika, a slično je i u Bulevaru despota Stefana.\nRHMZ izdao hitnoupozorenje: U narednih sat vremena kreće provala oblaka!\nNa kružnim tokovima kod Bogoslovije, na Slaviji i na Novom Beogradu nema većih zadržavanja.\nBudući da su meteorolozi najavili da nećemo tek tako večeras da se otarasimo kišobrana, vozačima se savetuje poseban oprez u vožnji, ali i da se naoružaju strpljenjem.


Kako da instalirate Android na laptopu » Kupi Dell\nDa li imate stari laptop ili desktop koji je spor i praktično beskoristan? Jedan od najboljih načina da oživite stari računar, koji verovatno ni kad je bio nov pre nekoliko godina nije bio preterano brz jeste da na njega instalirate operativni sistem koji je mnogo manje zahtevan od Windows-a. To u praksi znači neka od Linux distribucija, ali koliko god novi Ubuntu ili Mint bili laki za savladavanje početnik će biti zatečen novim okruženjem i verovatno će brzo odustati. Međutim, postoji jedna Linuks distribucija za koju smo svi eksperti a od nedavno i nju je moguće instalirati na PC, a to je Android.\nZahvaljujući projektu Android x86 čuveni operativni sistem sa tableta i telefona možete preneti na bilo koji računar, bilo kao virtuelnu mašinu, sekundarni ili primarni operativni sistem. Naravno, nećete moći da telefonirate ali sve od gledanja filmova preko korišćenja interneta do office programa savršeno radi na klasičnom računaru na kome je instaliran Android. Opertaivni sistem će prepoznati miša/touchpd i tastaturu mašeg računara, a ako imate tač-skrin računar tim bolje jer ćete imati pravo Android iskustvo. Međutim, ako već imate tač-skrin to znači da je računar noviji i u tom slučaju možda ćete ipak želeti da zadržite Windows. Zanimljiva opcija bila bi instalacija Andorida na desktop koji je apgrejdovan kupovinom tač-skrin monitora, pa nam obavezno javite ako neko proba i tu kombinaciju.\nDa biste instaliarali Android na PC, bilo pored već postojećeg Windows-a, bilo kao jedini operativni sistem prvo preuzmite najnoviju verziju sa adrese www.android-x86.org/download. To je trenutno Android 4.4, tako da ćete verovatno na računaru imati noviji Android od onog koji je na vašem telefonu. Potom sklonite sve fajlove sa jednog fleša i formatirajte ga. Koristite program kao što je LILO ili UNetbootin da ISO fajl koji ste daunlodovali prebacite na fleš. Ubacite fleš u računar i uključite ga (ako ne dobijete opcije za instalaciju Androida to znači da u BIOS-u morate da dozvolite podizanje sa fleša i eventualno da stavite na prvo mesto u redosledu podizanja baš fleš). Odaberite fajlsistem EXT sa najvećim brojem (EXT3 ili EXT4). Potom samo odgovarajte na pitanja koja su vam postavljena i kada se instalacija završi (ne zaboravite da izvučete fleš) imaćete opciju da li ćete podići stari operativni sistem ili Android. Ako prvi put ovo radite dobro bi bilo da najosetljivije fajlove prebacite na drugi računar, za svaki slučaj.\nAplikacije nećete moći da preuzimate preko Google Play servisa već morate da dozvolite nepoznate izvore putem Settings -> Applications -> Unknown sources, zatim da daunlodujete aplikacij sa sajta izdavača i potom samo da kliknete na nju. Obavezno instalirajte aplikaciju App List for Android x86 koja će vam reći koje su aplikacije 100% rade na PC platformi. Vaš hard disk Android će smatrati SD karticom.\nBrojni korisnici oprobali su Android X86 na Dell Inspiron, Latitude, pa čak i XPS laptopovima i javljaju da perfektno radi.


Senator iz Južne Karoline Tim Skot sa kolegama iz Senata na pres konferenciji o republikanskom predlogu reforme policije, na Kapitol Hilu 17. juna 2020.\nReforma američke policije bila je u centru pažnje u Kongresu u sredu, gde su senatski republikanci izneli predlog kojim se policija poziva na veću odgovornost za svoje postupke na ulicama Amerike, dok su demokrate u Predstavničkom domu iznele svoju dalekosežniju meru da se ograniče policijski zloupotrebe.\nNeizvesno je da li će podeljeni članovi Kongresa doći do kompromisnog rešenja manje od pet meseci pre predsedničkih i kongresnih izbora u novembru. Međutim, debatu o ovom zakonskom predlogu prati osećanje hitnosti, neuobičajeno za vašingtonsku politiku, posle kontroverznih policijskih akcija u kojima su, još jednom, afroamerički muškarci nastradali u policijskom pritvoru.\nProtesti zbog rasizma i policijske brutalnosti u Sijetlu 16. juna 2020.\nO zakonu se raspravlja dok od istočne do zapadne obale traju protesti zbog smrti Džordža Flojda u Mineapolisu 25. maja. Posle tog događaja, prošlog petka, belac, policajac u Atlanti je ubio crnca, Rejšarda Bruksa, na parkingu restorana brze hrane.\nSenatski republikanci koje predvodi Tim Skot, jedini crnac među republikancima u Senatu, poziva na nove standarde u izveštajima o policijskoj primeni smrtonosne sile a takođe predlaže da se smanji federalno finansiranje za državne i lokalne policije koje se ne povinuju tim novim zahtevima.\nRepublikanski predlog predviđa da državne i lokalne vlade podnose izveštaje Sekretarijatu za pravosuđe o upotrebi sudskih naloga kojima se policiji dozvoljava da bez najava ili kucanja na vrata vrši racije i upada u kuće osumnjičenih. Takođe bi se otežalo kvalifikovanje za federalnu pomoć ako policijske agencije ne zabrane upotrebu "kragne" - zahvata oko vrata - osim ako upotreba smrtonosne sile nije dozvoljena.\nKao i demokrate, republikanci žele da se formira komisija o socijalnom statusu crnačkih muškaraca i dečaka, kako bi se poručili neki dubinski uzroci krivičnih dela koja se čine u manjinskim zajednicama. Dvostranačka komisija bi sastavljala izveštaj o okolnostima koje utiču na živote afroameričkih muškaraca, kao što su obrazovanje, zdravstvena zaštita i sistem krivičnog pravosuđa.\nSenat, u kome većinu imaju republikanci, mogao bi da glasa o toj meri već sledeće nedelje.\nZa to vreme, Predstavnički dom u kome većinu imaju demokrate, predaje svoju dalekosežniju meru kojom bi se zabranila primena "kragne", ograničio imunitet za policajce da bi ljudi koji smatraju da su žrtve policijskih prestupa mogli da ih tuže za odštetu, kao i kraj izdavanja sudskih naloga o policijskim akcijama bez kucanja prilikom racija u federalnim slučajevima koji se odnose na narkotike.\nPredsednik Tramp u utorak je potpisao uredbu o stvaranju baze podataka policijskih prestupa. Obećao je "veliki trenutak" ukoliko zakonodavci budu reagovali da usvoje zakon i rekao da je "spreman da radi sa Kongresom na dodatnim merama."\nTrampova uredba obuhvata i veću razmenu informacija kako bi se pratili policajci protiv kojih postlje žalbe zbog prekomerne upotrebe sile, kao i osnivanje službi koje bi se bavile mentalnim zdravljem, te problemima vezanim za narkomaniju i beskućništvo.\nRafael Mangual iz konzervativnog Instituta Menhetn kaže da je to korak u pravom smeru.\n"Nije posebno dalekosežan, što i ne bi trebalo da bude. Mislim da bi sve dalekosežne promene politike trebalo da usvoji Kongres. Međutim, mislim da je ovo odluka u pravom smeru, a to je bolja obuka i veća jasnoća u vezi sa podacima o neprimernom ponašanju policajaca."\nNa senatskom pretresu u utorak, jedan od najistaknutijih republikanaca, senator Lindzi Grejem iz Južne Karoline, delovao je otvoreno prema ideji da se ograniči takozvani "kvalifikovani imunitet" - doktrina koja vladine radnike štiti od suvišnih i neozbiljnih parnica ali i štiti pripadnike policije od tužbi ljudi koji smatraju da su im prekršena građanska prava.\n“Ne želimo da odvraćamo ljude od želje da postanu policajci, ali želimo i da postoji njihova odgovornost", kazao je Grejem. "Ideja kvalifikovanog imuniteta je intrigantna. Ne želim da policajci ostanu bez kuće zbog sudskih parnica ali želim da ljudi dobro razmisle o tome kako će organizovati i obučavati policijske snage. Jer tek onda dođe do promena, kada ljudi osete posledice loših politika."\nPredsednik Tramp, međutim, kaže da neće razmotriti nikakve promene pravne zaštite policajaca od tužbi.


Predsjednik Vlade Republike Srpske Radovan Višković izjavio je da je Savez opština i gradova Republike Srpske izuzetno vrijedan partner Vlade, pogotovo kada je riječ o zakonskim rješenjima koja se tiču lokalne uprave i građana širom Srpske. On je istakao da Savez na sva ta zakonska rješenja daje mišljenja koja Vlada uvažava, partnerski se dogovaraju i traže najbolja rješenja.\n"Nadam se da ćemo tako raditi i u narednom periodu da bi naši građani imali što lakše primjenjiva zakonska rješenja na terenu koja će donijeti dobrobit svima", rekao je Višković novinarima u Banjaluci prije početka svečanosti povodom 20 godina Saveza opština i gradova Republike Srpske.\nPredsjednik Saveza opština i gradova Republike Srpske Ljubiša Ćosić rekao je da je Savez jedna vrsta platforme za razmjenu iskustava između jedinica lokalne samouprave i zastupanje njihovih pojedinačnih i opštih interesa pred partnerima.\n"Naš prvi partner je Vlada Republike Srpske. Došli smo do toga da ne postoji nijedan zakonski ili podzakonski akt koji se tiče funkcionisanja lokalne zajednice, a da se ne traži naše mišljenje", dodao je Ćosić. "U narednom periodu slijedi nam borba za bolji finansijski položaj naših članica, pogotovo nerazvijenih i izuzetno nerazvijenih opština. Siguran sam da ćemo uspjeti nešto uraditi do kraja godine. Već smo u pregovorima sa Vladom o pronalaženju modela kako doći do dodatnih prihoda za lokalne zajednice", rekao je predsjednik.\nŠef Kancelarije Savjeta Evrope u BiH Drahoslav Štefanek rekao je da ima odličnu saradnju sa Savezom opština i gradova Republike Srpske.\n"Imamo i program za izgradnju povjerenja između opština koje su podijeljene Dejtonskim sporazumom", dodao je Štefanek.\nPredstavnik Švedske razvojne agencije SIDA Mario Vignjević rekao je da ova agencija dugi niz godina radi na jačanju kapaciteta oba saveza u BiH, da što bolje služe svojim opštinama.\n"Trenutno smo u jednom velikom projektu koji traje do 2021. godine pri čemu pokušavamo Savez Republike Srpske podići na viši nivo da što bolje prezentuju interese svojih opština", naveo je Vignjević.\nOn je dodao da je Savez dosadašnjim radom pokazao da može uticati na promjene u jedinicama lokalne samouprave, da im može pomoći, dati savjet, finansijsku i pravnu podršku.\n"Mi donatori želimo ih što više osnažiti, da ih dovedemo na reprezentativni nivo, da imaju što bolju koordinaciju sa Vladom u određivanju prioriteta za jedinice lokalne smouprave", rekao je Vignjević.\nPrvi potpredsjednik Švedske asocijacije lokalnih vlasti i regija SALAR, Carola Gunnarsson rekla je da su lokalne vlasti najbliže svojim građanima, ali da bi bili u mogućnosti pružiti potrebne usluge potrebno je posjedovati dovoljno znanja i sposobnosti za izgradnju kapaciteta.\n"To je sada posebno važno prije ulaska u EU, jer su lokalne vlasti u EU itekako uključene u proces donošenja odluka", dodala je Gonašon.\nNa proslavi su uručene i plakete najvišim zvaničnicima iz Srpske, svim bivšim ministrima uprave i lokalne samourave i predsjednicima Saveza.\nProslavi jubileja prisustvovali su i predsjednik Narodne skupštine Republike Srpske Nedeljko Čubrilović, ministri u Vladi Srpske, načelnici opština, predstavnici međunarodnih organizacija i ambasada, partnerskih asocijacija, lokalnih vlasti iz regiona i drugih gostiju.\nPredsjednik Narodne skupštine Republike Srpske Nedelјko Čubrilović pozdravio sve prisutne u ime Narodne skupštine i svoje lično ime i čestitao jubilej.\n„Čestitku ne upućujem iz kurtoaznih pobuda, nego iz svog najdublјeg osjećanja poštovanja prema vašoj asocijaciji i saznanja o značaju onoga što radite, što ste do sad uradili i što ćete, nadam se, i u budućnosti uraditi. Moje razumijevanje za ono što radite potiče i otuda što sam i sam jedan dio svoje radne karijere proveo na dužnosti u lokalnoj samoupravi, prije nego što je vaš Savez i osnovan“, rekao je on obraćajući se prisutnima.\n„Želim ovdje javno, pred svima vama, da istaknem da je Narodna skupština oduvijek, a posebno u poslјednjih pet godina, koliko i lično mogu posvjedočiti, imala dobru, korektnu i produktivnu saradnju sa Savezom opština i gradova Republike Srpske. Ta saradnja nije bila samo protokolarna i dekorativna, nego sadržajna i suštinska. A to je bilo zbog toga što se i Savez opština i gradova i Narodna skupština bave pitanjima od interesa i značaja za sve građane naše Republike. Sarađivali smo uspješno prilikom donošenja svih zakona o lokalnoj samoupravi, kao i njihovih izmjena i dopuna, u čemu se vaš Savez najdirektnije angažovao“, rekao je predsjednik Čubrilović.\nOn je naveo primjer kada je zahvalјujući zajedničkim naporima Skupštine i Saveza, prije dvije godine naš parlament usvojio Strategiju razvoja lokalne samouprave za period 2017-2021. godina, a zajedno smo sve ovo vrijeme brinuli i o ravnomjernom regionalnom razvoju Republike Srpske.\n„Očekujem i pozivam vas da tu dobru praksu nastavimo i u budućnosti. Želim i sve vas da uvjerim u to koliko je danas ozbilјan, odgovoran i težak posao čelnih lјudi u lokalnim samoupravama, bilo da su oni na funkciji gradonačelnika, načelnika opštine, načelnika odjelјenja, predsjednika skupštine opštine ili na nekoj drugoj, jer oni nemaju kome „delegirati“ probleme sa kojima se svakodnevno susreću. Oni se i bukvalno svaki dan suočavaju sa potrebom rješavanja problema konkretnih, živih lјudi, koji su tu, pred njima. Zbog toga, ali i niza drugih izazova, nije danas lako biti gradonačelnik ili načelnik opštine“, rekao je predsjednik Narodne skupštine.\n„One se u budućnosti neće smanjivati, jer jedan od imperativa funkcionisanja savremenih, demokratski uređenih država, jeste decentralizacija vlasti. Dakle, uvažene kolege iz lokalnih samouprava, budite spremni i očekujte i nove izazove u svom i djelovanju političkih zajednica i nivoa vlasti koje predstavlјate. Istovremeno, biće potrebno i dalјe, i to zajednički, raditi na definisanju preraspodjele nadležnosti i odgovornosti, te obezbjeđenja veće autonomije organima lokalne samouprave u pojedinim sferama života i rada“, rekao je predsjednik Čubrilović.\nFotogalerija putem linka:


Na Google takmičenju na hiljade ljudi iz više od 170 zemalja poslalo je preko 150.000 ideja. Izbor je sužen na 16 ideja za koje se javno glasalo.\nTokom proteklih 12 meseci, pregledani su konkretni predlozi koji se bave ovim idejama. Ukupno 10 miliona dolara biće uloženo u pet inicijativnih organizacija koje rade na rešenjima za svaki od ovih globalnih izazova.\nPredstavljamo vam pet ideja koje je dobilo najviše glasova i koje su proglašene za pobednike ovog projekta.\nIdeja: Napraviti obrazovni sadržaj koji je dostupan on-line besplatno\nProjekat finansira: Khan Akademija je neprofitna organizacija koja pruža visoko kvalitetno, besplatno obrazovanje za sve, bilo gde putem on-line biblioteka sa više od 1.600 nastavnih video sadržaja. Dva miliona dolara obežbeđeno je kao podrška stvaranju više kurseva i kao pomoć Khan Akademiji za prevođenje njihove glavne biblioteke na većinu jezika koji su u široj upotrebi.\nIdeja: Unapređenje nauke i inženjerskog obrazovanja\nProjekat finansira: FIRST je neprofitna organizacija koja promoviše naučno i matematičko obrazovanje širom sveta putem ekipnih takmičenja. Njena misija je da inspiriše mlade ljude da budu naučni i tehnološki lideri omogućavajući im sticanje radnog iskustva sa profesionalnim inženjerima i naučnicima. Tri miliona dolara ulaže se u novi početak razvoja tima studenata iz programa pogonske robotike za prikupljanje sredstva koja će osnažiti više timova studenata za učešće u FIRST-u.\nIdeja: Napraviti Vladu transparentnijom\nProjekt finansira: Public.Resource.Org je neprofitna organizacija usmerena na pružanje on-line pristupa javnim dokumentima Vlade u Sjedinjenim Državama. Biće uloženo 2 miliona dolara kako bi Public.Resource.Org dao potporu Law.Gov inicijativi, koja ima za cilj da svi primarni pravni materijali u SAD-u budu dostupni svima.\nIdeja: Inovacija u javnom prevozu\nProjekt finansira: Shweeb je koncept za kratke i srednje relacije, urbanog ličnog prevoza, koji se zasniva na korišćenju vozila sa ljudskim pogonom na prugama sa jednim kolosekom. Ulaganjem milion dolara finansiraju se istraživanja i razvoj testiranja Shweeb tehnologija za urbane sredine.\nIdeja: Osigurati kvalitetno obrazovanje za afričke studente\nProjekt finansira: Afrička Institut za Matematičke nauke (AIMS) je centar za matematiku i naučno obrazovanje i istraživanje u Cape Town-u, u Južnoj Africi. Cilj je jednogodišnje povezivanje programa za visoku stručnu spremu koja pomaže sticanje veština i znanja neophodnog za Masters i doktorske studije. Ulaganjem od dva miliona dolara finansiraće se otvaranja dodatnih AIMS centara za promociju diplomskih studija matematike i prirodnih nauka u Africi.\nSvaka ideja je široka, ambiciozna, višegodišnja misija.


Šarić ipak na NBA draftu! - Sportske.net\nŠarić ipak na NBA draftu!\nSjajni košarkaš Cibone podneo je prijavu za draft, a ostaje da se vidi da li će on zaista i otići u NBA ligu na kraju sezone.\nABA liga prekršila sopstvena pravila!Murić: "Neka potraje ovaj niz"Vujošević: "Cibona trpi nepravdu kao i Partizan"Kako "smečuje" Partizanov novi centar!ABA - Melje Vujoševićeva mašina!\nDario Šarić je uz Džerela Blesingejma bio junak pobede Cibone u polufinalu Jadranske lige nad Crvenom zvezdom Telekom, čime je samo potvrdio svoj 'zvezdani' potencijal, a kako stvari stoje, male su šanse da ga gledamo u dresu zagrebačke ekipe i naredne sezone.\nNjegov novi menadžer Miško Ražnatović potvrdio je na svom Tviter profilu da je Dario podneo prijavu za NBA draft, pa nije isključeno da ga naredne godine gledamo i u Americi.\nIpak, kako je i sam Ražnatović objasnio, ništa još uvek nije izvesno i Šarić će uporediti sve opcije i doneti odluku o nastavku svoje karijere.\nZa njega su zainteresovani brojni turski i španski timovi, a po nekim informacijama, najviše je 'zagrizao' Anadolu Efes, koji neće štedeti novac da u svoje redove dovede jednog od najperspektivnijih igrača Evrope.\nDa li će hrvatski košarkaš rizikovati i veoma rano krenuti putem NBA, ili će Amerika sačekati, ostaje da se vidi.\n"Vitaminima" istekao rok, Cibona pred titulom!


Pritisak na Siriju za prekid nasilja\nSvakodnevni protesti u Siriji protiv predsednika Bašara Asada\nPredstavnici Arapske lige do kraja dana treba da se sastanu sa sirijskim ministrom inostranih poslova i zatraže prekid ubijanja civila u obračunu vlade sa opozicijom. Ministarska delegacija Arapske lige treba da se sastane sa Validom al-Moalemom u prestonici Katara Dohi.\nDvadeset dvočlani arapski blok je pojačao kritikovanje Sirije pošto su borci za ljudska prava saopštili da su pripadnici sirijskih bezbednosnih snaga u petak ubili desetine učesnika protesta protiv vlade. Mnogi učesnici protesta su tražili da Zapad uvede zonu zabrane letova nad Sirijom da bi ih zaštitio od vladinih napada.\nSirijski predsednik Bašar al-Asad je u međuvremenu u intervjuu za britanski „Sandi telegraf“ izjavio da će svaka intervencija Zapada u Siriji izazvati „zemljotres“ i pretvoriti njegovu zemlju u – kako se izrazio – „još jedan Avganistan“. Asad je istom intervjuu naglasio da će svaki pokušaj „podele Sirije“ podeliti ceo region.\nBorci za ljudska prava su javili da je u nasilju povezanom sa pobunom u petak i subotu u Siriji poginulo najmanje 90 osoba, što je jedan od najkrvavijih perioda otkako je u martu počela pobuna protiv Asada.


Pacijenti se najviše žale na kvalitet usluge, ponašanje zaposlenih i čekanja | onogošt.me\nU prvih šest mjeseci 2019. godine crnogorski zaštitnici prava pacijenata primili su ukupno 2.073 pritužbe pacijenata koje su se uglavnom odnosile na kvalitet zdravstvene zaštite, postupke zdravstvenih radnika, te dužinu čekanja na pregled, kazali su iz resora na čijem čelu Kenan Hrapović.\nMinistarstvu zdravlja od 1. januara do 30. juna ove godine podnijeto je 60 prigovora na rad zdravstvenih ustanova od čega, kako su rekli, 31 na kvalitet zdravstvene usluge, 14 na vrijeme čekanja na zdravstvenu uslugu, pet na postupak zdravstvenog radnika ili saradnika, jedan na organizaciju zdravstvene službe i devet na ostalo.\n“Najveći broj pritužbi građani Ministarstvu zdravlja iznesu putem telefona i najveći dio se na dnevnoj osnovi rješava. U dva slučaja Ministarstvo zdravlja je uputilo urgenciju zdravstvenim ustanovama, jer nijesu u roku odgovorile na traženi zahtjev pacijenta, odnosno Ministarstva zdravlja. U jednom slučaju Ministarstvo zdravlja je, na osnovu pritužbe građanina, pokrenulo postupak vanredne eksterne kontrole kvaliteta stručnog rada, a u jednom slučaju direktor zdravstvene ustanove pokrenuo je disciplinski postupak protiv ljekara”, pojasnili su iz Ministarstva.\n“Ministarstvo zdravlja u kontinuitetu poziva pacijente da nam iznose stavove i eventualne probleme sa kojima se suočavaju u zdravstvenim ustanovama, kako bismo manjkavosti u sistemu otklanjali i učinili ga bezbjednijim, efikasnijim i dostupnijim, a kvalitet pružanja zdravstvenih usluga podigli na viši nivo”, kazali su iz Ministarstva.\nOni podsjećaju da Zakon o pravima pacijenata propisuje da pacijent, kome je uskraćeno pravo na zdravstvenu zaštitu, odnosno nije zadovoljan pruženom zdravstvenom uslugom ili postupkom zdravstvenog ili drugog radnika, može podnijeti prigovor direktoru zdravstvene ustanove ili zaštitniku prava.\n“Po prigovoru pacijenta direktor ili zaštitnik prava pacijenata odmah, a najkasnije u roku od tri dana od dana podnošenja prigovora, utvrđuje sve okolnosti i bitne činjenice u vezi sa navodima iznijetim u prigovoru i o tome obavještava podnosioca prigovora. Pacijenti imaju mogućnost podnošenja prigovora i Ministarstvu zdravlja. Prigovori koje dobije Ministarstvo se prosljeđuju zdravstvenim ustanovama na koje se odnose, radi utvrđivanja činjeničnog stanja i preduzetih mjera, o čemu pacijent bude obaviješten”, naveli su iz Ministarstva i dodali da direktori zdravstvenih ustanova ministarstvu podnose redovne kvartalne i godišnje izvještaje o podnijetim prigovorima pacijenata.\nTokom prošle godine bilo je ukupno 2.642 pritužbe u zdravstvenim ustanovama i Ministarstvu zdravlja.\nVakcine protiv sezonskog gripa, za čiju isporuku je JZU Apoteke Crne Gore Montefarm potpisala ugovor sa dobavljačem FarmaLab Podgorica, a koje je trebalo da budu distribuirane do 15. oktobra još nijesu stigle i njihova isporuka se očekuje posljednje sedmice oktobra, kazali su iz ove zdravstvene ustanove.


Svet – Strana 5 – RTV SUNCE Arandjelovac\nHome » Svet (page 5)\nBEOGRAD/PRIŠTINA — Zamenik pomoćnika američkog državnog sekretara za evropska i evroazijska pitanja Metju Palmer izjavio je u Prištini da Vašington snažno podržava dijalog Kosova i Srbije i istakao da bi Zajednica opština sa srpskom većinom (ZSO) trebalo da se formira u skladu sa dogovorom dveju strana – Srbije i Kosova, prenosi Fonet. “SAD snažno podržavaju dijalog. Više nismo strana u ...\nPriština: Lajčak i Palmer razgovarali sa najvišim zvaničnicima Kosova\nPRIŠTINA — Zamenik pomoćnika američkog državnog sekretara Metju Palmer i specijalni predstavnik EU za dijalog između Kosova i Srbije Miroslav Lajčak sastali su se sa predsednicom i premijerom Kosova Vjosom Osmani i Aljbinom Kurtijem. Planirano je da se povodom susreta koje su imali na Kosovu Palmer i Lajčak u utorak zajedno obrate medijima. Dvojica zvaničnika boraviće na Kosovu 31. maja ...\nVAŠINGTON — Odnos Afroamerikanaca iz Tulse u Oklahomi i tamošnje policije se nesumnjivo poboljšao u poslednjih sto godina. S druge strane, nezamislivo je da je gori nego što je bio tada. Žalbe na brutalnost policije prema crncima i dalje postoje. Ali, šef policije u Tulsi je sada Afroamerikanac iz severnog dela grada, gde je nekada bila bogata afroamerička četvrt. Grinvud, ...\nBoris Džonson se oženio u tajnosti\nLONDON — Britanski premijer Boris Džonson oženio se svojom verenicom Keri Sajmonds na tajnoj ceremoniji u Vestimisterskoj katedrali u subotu, preneli su britanski mediji. Portparol premijera odbio je da komentariše medijske navode. Listovi San i Mejl objavili su da su gosti pozvani na venčanje u poslednjem trenutku, a da za ceremoniju nisu znali ni članovi Džonsonovog kabineta. Venčanja u Engleskoj ...\nVAŠINGTON — Administracija američkog predsednika Džozefa Bajdena saopštila je da priprema listu takozvanih ciljanih sankcija protiv ključnih članova beloruske vlade nakon prisilnog sletanja putničkog aviona i hapšenja novinara Romana Protaseviča. Džen Psaki, portparolka Bele kuće, precizirala je u saopštenju da će Sjedinjene Države suspendovati sporazum sa Belorusijom iz 2019. koji je potpisnicama omogućavao uzajamnom koriišćenje njihovih vazdušnih prostora i preduzimaju ...\nVAŠINGTONHAG — Žalbeno veće Međunarodnog mehanizma za krivične sudove u Hagu odbacilo je zahtev odbrane Ratka Mladića, bivšeg ratnog komandanta Vojske Republike Srpske (VRS) za odlaganje izricanja pravosnažne presude, objavila je ta institucija. Na osnovu te odluke izricanje pravosnažne presude biće održano 8. juna – u danu koji je krajem aprila saopštio Međunarodni mehanizam za krivične sudove krajem aprila je ...\nVAŠINGTON/LONDON/HAG — Radovan Karadžić, bivši predsednik Republike Srpske pravosnažno osuđen na kaznu doživotnog zatvora, prebačen je u zatvor u Engleskoj, izjavio je Radioteleviziji Republike Srpske njegov branilac Goran Petronijević, objavila je agencija Fonet. Petronijević je rekao da nema informaciju gde se Karadžić nalazi – rekavši da se javio nakon sletanja u London. Predsednik Mehanizma za krivične sudove u Hagu Karmel ...\nBEOGRAD — Dok EU na različite načine sankcioniše Belorusiju zbog prinudnog prizemljenja aviona Rajanera u Minsk i hapšenja novinara Romana Protaseviča i njegove devojke Sofije Sapege, pozicija Srbije – zemlje kandidata za članstvo u EU – i dalje je nejasna. Iz Vlade nema odgovora na pitanje Glasa Amerike da li je Srbiji stigao zvaničan zahtev za usklađivanje sa odlukama Brisela ...\nVAŠINGTON — Predsjednik Sjedinjenih Država Džo Bajden zatražio je u sredu od američke obaveštajne zajednice da uloži još više napora da “istraži poreklo pandemije Kovida 19”. Bajden je rekao da nema dovoljno dokaza da bi se zaključilo “da li je potekla od ljudskog kontakta sa zaraženom životinjom ili od nesreće u laboratoriji”. Američki predsednik je u saopštenju naveo da veći ...\nHAG — Odbrana Ratka Mladića, bivšeg komandanta Vojske Republike Srpske (VRS) prvostepeno osuđenog na doživotnu robiju zbog ratnih zločina, zatražila je odlaganje izricanja presude do momenta kada bi njegovi branioci mogli biti lično prisutni u sudnici sa svojim klijentom, objavio je Međunarodni mehanizam za krivične sudove. “Pod ovim nepredviđenim, nesrećnim i ekstremnim okolnostima, odbrana Ratka Mladića sa poštovanjem traži od ...\nStrana 5 of 43« Prva...«34567\t»\t102030...Poslednja »


Komšić: Vučić ne može da spase Dodika – Krstarica\nTanjug 24. oktobra 2021. 20:11\nSARAJEVO – Predsedavajući Predsedništva Bosne i Hercegovine Željko Komšić izjavio je danas da sprski predsednik Aleksandar Vučić „ne može da spase“ Milorada Dodika, već da spas za srpskog člana Predsedništva BiH, kako tvrdi, jedino može da bude usvajanje HDZ-ovih zahteva koje podržava Rusija.\nKomšić je naglasio da je reč o HDZ-ovim zahtevima za izmene Izbornog zakona, a za koje smatra da ih podržava i Rusija.\nOcenio je da bi to bio, kako je rekao, kraj NATO perspektive BiH, preneo je Klix.ba.\n„Dodika ne može da spasi Vučić, bez obzira na to koliko se on protivio uvođenju sankcija, jer o sankcijama koje se najavljuju, ne odlučuje on, niti ih ukoliko se s njima krene, može zaustaviti. Jedino što spasava Dodika i njegov plan razgradnje države je usvajanje anticivilizacijskih HDZ-ovih zahteva za izmene izbornog zakona, koji ne znače ništa drugo nego ubijanje, ne samo evropske, nego još bitnije od toga, i NATO perspektive BiH, i bacanje pod noge usvojenog Programa reformi, pri čemu Rusija može zadovoljno da trlja ruke, a time bi dodatno ojačala i Dodikova separatistička politika“, kazao je.\nOn je mišljenja da to vodi u sigurnu dezintegraciju države, što i jeste, kako je istakao, „cilj Dodikove politike“.\n„Nešto poput toga vodi u sigurnu dezintegraciju države BiH. Dodikov ekstremizam i nasilje upravo je rezultat onog etničko-totalitarnog sistema koji Čović hoće da podeblja. Budu li se politički procesi u BiH odvijali u tom pravcu, to će značiti nagradu za svaki oblik destruktivnog političkog delovanja. Svi oni koji jesu za državu BiH, verujem da su toga i svesni. Od toga kako ćemo se svi zajedno prema tome postaviti, zavisi i budućnost BiH, a ona će biti baš onakva kakvu smo zaslužili“, poručio je Komšić.


Krkobabić: Cilj nam je da u Srbiji formiramo zadruge modernog zapadnoevropskog tipa (VIDEO) | Novinska agencija Beta\nEKONOMIJA | 20.09.2019 15:00 > 20.09 15:54\nKrkobabić: Cilj nam je da u Srbiji formiramo zadruge modernog zapadnoevropskog tipa (VIDEO)\nFoto: Svetlana Dojcinovic\nU Srbiji svako veće selo treba da ima modernu zadrugu zapadnoevropskog tipa, kako bi se usporilo iseljavanje mladih i selo postalo primamljivo za život, izjavio je danas ministar zadužen za regionalni razvoj Milan Krkobabić.\nOn je, tokom posete opštini Kanjiža i razgovora sa rukovodstom te lokalne samoupave, naveo da je razlog dolaska to što se 70 odsto stanovništva u tom mestu bavi poljoprivredom, podsetivši da je cilj Nacionalnog tima za preporod sela Srbije da oživi te zajednice.\n"Znamo da ne možemo da zaustavimo iseljavanje, ali možemo da usporimo odlazak mladih i vratimo starije koji su otišli sa sela tako što ćemo im obezbediti egzistenciju i motivisati ih da ostanu na svojim imanjima", rekao je Krkobabić.\nDodao je da je ideja "da se slobodna državna zemlja ustupi mladim ljudima, do 50 hektara po domaćinstvu, bez nadoknade, da je koriste i da je ostave naslednicima, pod uslovom da oni nastave da je obradjuju".\nOn je naveo da će država nastaviti sa ulaganjima u razvoj zadrugarstva, a da će zaključno sa ovom godinom biti bespovratno podeljeno 1,7 milijardi dinara.\nIstakao je da država treba da pomogne selu, kako bi meštanima obezbedila uslove za život, tako što će se ulagati u škole, vodovod, obdaništa, infrastrukturu i domove kulture.\nKrkobabić je rekao i da je ideja "da se osnuje garancijski fond iz koga bi se nadoknadjivala razlika izmedju garantovane i tržišne cene poljoprivrednih proizvoda i nadoknadjivala šteta u slučaju priorodnih nepogoda".\nDodao je da su i u EU ogromne intervencije u poljoprivredu i da su "priče o slobodnom tržištu za decu".\nCilj Vlade Srbije je, prema njegovim rečima, da se u selima Srbije formiraju specijalizovane poljoprivredne zadruge, da se horizontalno povežu, a da svoje proizvode preko izvoznih firmi plasiraju na strana tržišta.\nOn je obišao zemljoradničku zadrugu "Paprika" u selu Martonoš, koja je prošle godine od države dobila 15 miliona dinara i uložila u mašine, ističući da je to primer uspešne zadruge koja koristi savremenu tehnologiju u proizvodnji paprike, ali i peršuna i šargarepe.\n"Od EU deli vas samo žica na granici, ali ne i savremeni koncept proizvodnje", rekao je Krkobabić i pohvalio zadrugare "Paprike" koji obradjuju oko 600 hektar zemlje, a poljoprivredne proizvode predaju obližnjoj sušari.\nMinistar je istakao da je zadovoljan što u toj mešovitoj sredini postoji sloga, "jer samo ujedinjeni uspevaju".\nKrkobabić je u selu Velebit predstavio program Nacionalnog tima za preporod sela i razgovarao sa meštanima o tekućim problemima.\nPotpredsednik Odbora za selo u Srpske akademije nauka i umetnosti Milovan Mitrović kazao je da tim za preporod sela radi na definisanju vizije razvoja sela.\n"Tragamo za optimalnim modelima za razvoj i održivost sela", rekao je on i naglasio da su zadruge multifunkcionalne organizacije, jer pored ekonomskih, zadovoljavaju i razne socijalne proterebe stanovništava.